Andrē Marī Ampērs

Andrē Marī Ampērs (André-Marie Ampère, dzimis , miris ) bija franču fiziķis, matemātiķis un ķīmiķis. Kopš 1814. gada viņš ir Parīzes Zinātņu akadēmijas loceklis.

Jaunībā Ampērs apguva zināšanas pašmācības ceļā, izmantojot tēva plašo grāmatu krātuvi. Daudz ideju turpmākajiem sasniegumiem viņš ieguva no Denisa Didro enciklopēdijas. Ampēram bija ļoti labi attīstīta redzes atmiņa, kas palīdzēja atcerēties daudzus enciklopēdijas rakstus. Viņu visvairāk interesēja raksti saistībā ar matemātiku, veltot lielu uzmanību tieši Leonarda Eilera un Žozefa Lagranža darbiem.

Papildus iepriekš minētajam, Ampērs apguva arī Žorža Bifona darbus par dabas vēsturi, kā arī iemācījās grieķu, latīņu un itāļu valodas. Viņš pat mēģināja izveidot universālu mākslīgo valodu. Ampēra uzmanību saistīja arī franču literatūra; viņš mēģināja arī pats rakstīt dzeju.

Ampēra pirmais darbs tika publicēts 1802. gadā un tas bija par spēļu teoriju. Tajā tika izklāstīta teorija par to, ka spēlētājs, kuram ir ierobežoti naudas līdzekļi, pietiekoši ilgā laika posmā, spēlējot ar spēlētāju, kuram ir neierobežoti līdzekļi, vai arī spēlējot ar lielu partneru skaitu ar ierobežotiem naudas līdzekļiem, neizbēgami zaudēs visu. Šis darbs deva iespēju Ampēram kļūt par profesoru Napoleona licejā Lionā.

No 1805. gada Ampērs strādāja Parīzes Politehniskajā skolā, bet no 1809. gada viņš šajā skolā ieguva profesora amatu. Ampēra aizraušanās ar vairākām lietām traucēja viņa zinātniskajam darbam. Viņš ļoti strauji un bieži no vienas apskatītas problēmas pievērsās citai. Ilgstoši nespēja koncentrēties tikai vienai lietai. Daži zinātnes vēsturnieki uzskata, ja Ampērs būtu savu ģenialitāti veltījis vienas problēmas atrisināšanai, tad viņš būtu daudz vairāk sasniedzis un devis lielāku ieguldījumu tālākai zinātnes attīstībai.

Viena no ievērojamākajām lietām, ko veica Ampērs, bija 1820. gadā pētītā strāvas magnētiskā lauka iedarbība uz magnētisko adatu. Šī likumsakarība ir nosaukta viņa vārdā, tas ir, par Ampēra likumu. Viņa vārdā ir nosaukta arī viena no septiņām Starptautiskās mērvienību sistēmas pamatvienībām. Tā ir strāvas stipruma mērvienība ampērs.


Lāpa

Lāpa ir mākslīgi izveidots gaismas un uguns avots, kas parasti sastāv no stieņveida koka gabala, kam viens gals aptīts ar degtspējīgu šķidrumu piesūcinātu audumu, bet otrs gals paredzēts turēšanai.


Dienvidāfrikas regbija izlase

Dienvidāfrikas regbija izlase ir komanda, kas pārstāv Dienvidāfriku starptautiskās regbija spēlēs. Pašlaik (2023) izlase ieņem pirmo vietu IRB Pasaules rangā. Dienvidāfrikas izlase 2008. gadā tika atzīta par pasaulē labāko komandu Laureus vērtējumā. Dienvidāfrika nestartēja pirmajos divos Pasaules kausa finālturnīros 1987. un 1991. gadā boikota dēļ.

Pirmo oficiālo starptautisko spēli Dienvidāfrikas izlase aizvadīja pret Britu salu izlasi, šajā spēlē dienvidāfrikāņi zaudēja ar 0—4.

Pašlaik Dienvidāfrikas regbija izlase ir pašreizējie pasaules čempioni un četras reizes ir uzvarējuši Pasaules kausā (1995., 2007., 2019. un 2023. gadā), kas ir visvairāk starp visām komandām šī turnīra vēsturē.


Prūšu iela (Rīga)

Prūšu iela ir viena no maģistrālajām Rīgas ielām Ķengaraga apkaimē. Kopējais ielas garums ir 2560 metri un tā sastāv no 2 braukšanas joslām.

Latvijas PSR laikā ielas nosaukums bija Eduarda Smiltēna iela un tā bija iekļauta Maskavas rajona administratīvajā teritorijā.


Pendžāba (Indija)

Pendžāba''' () ir viens no Indijas štatiem. Tā robežojas ar Indijas štatiem Himāčalu Pradēšu, Harjānu un Rādžastānu, kā arī ar Džammu un Kašmīras savienoto teritoriju un Pakistānu. Štata platība ir 50 362 km². Administratīvais centrs ir Čandīgarha, bet lielākā pilsēta pēc iedzīvotāju skaita ir Ludhiāna. Pendžābā dzīvo aptuveni 24,3 miljoni iedzīvotāju. Pendžāba ir vienīgais Indijas štats, kur dominējošā reliģija ir sikhisms.


Bezansona

Bezansona () ir pilsēta Francijas austrumos, Šveices robežas tuvumā, Burgundijas-Franškontē reģiona un Dū departamenta administratīvais centrs. Pilsētas metropoles areālā dzīvo apmēram 220 000 iedzīvotāji.

Pateicoties pilsētas bagātajam vēstures un kultūras mantojumam un unikālajai arhitektūrai 2008. gadā Bezansona tika iekļauta UNESCO Pasaules kultūras mantojuma sarakstā. Kopš 1986. gada tā tiek saukta par "kultūras un vēstures pilsētu".

Pilsētā ir bāzēti vairāki sporta klubi: Besançon Racing Club piedalās Francijas amatieru čempionātā futbolā, tāpat Bezansonā ir vīriešu un sieviešu handbola klubs. Bezansonas "Basket Comté Doubs" piedalās Francijas basketbola līgā. Pilsētā ir dzimis franču romantisma rakstnieks Viktors Igo.


Georgs Augusts Šveinfurts

Georgs Augusts Šveinfurts (; dzimis 1836. gada 29. decembrī Rīgā, miris, 1925. gada 19. augustā Minhenē) bija vācbaltiešu cilmes ceļotājs, Āfrikas pētnieks, botāniķis un etnogrāfs.


Katari

Katari bija viduslaiku Eiropā maniheisma ietekmē radusies reliģiska grupa, ko parasti pieskaita pie kristīgajiem ķeceriem. Kataru kustība aizsākās ap 10. gs. Balkānos, kur tos dēvēja par bogomiliem, un tālāk izplatījās uz Eiropas dienvidrietumiem, kur tos sauca arī par albiģiešiem. Ap 14. gs. Krusta karš un inkvizīcija katarus bija vai nu iznīcinājusi, vai arī piespiedusi darboties slepeni.


Roberts Brauns (teologs)

Roberts Brauns (, 1540 — 1633) bija viens no angļu puritānisma līderiem, braunistu strāvojuma pamatlicējs. Viņa izveidotajās reliģiskajās kopienās Noridžā, Austrumanglijā un Nīderlandē vēlāk attīstījās kongregacionālisms.

Dzimis Ratlendā. Sludinājis Noridžā, bet pēc konflikta ar baznīcu devies uz Nīderlandi. Pēc tam, kad Brauns panāca samierināšanos ar baznīcu, atgriezies dzimtenē, kur strādājis par pasniedzēju klasiskajā ģimnāzijā. 1582. gadā iznāca Brauna darbs, kas aizstāvēja kongregacionālistisko doktrīnu. Par uzbrukumiem episkopālismam vairākkārt ieslodzīts cietumā (1581—1582). No 1591. gada Brauns bija Northemptonšīras rektors. Miris cietumā Northemptonā.


2007. gada Pasaules kauss regbijā

2007. gada Pasaules kauss regbijā notika Francijā no 2007. gada līdz . Tas pēc skaita bija 6. Pasaules kausa finālturnīrs. Turnīrā piedalījās 20 valstu izlases, kas sacentās par Veba Elisa kausu. Francija ieguva turnīra rīkošanas tiesības 2003. gadā, kad tā uzvarēja Angliju balsojumā. Par Pasaules kausa ieguvējiem otro reizi turnīra vēsturē kļuva Dienvidāfrikas izlase, kas finālā uzvarēja Anglijas izlasi.


Grīvas rajons

Grīvas rajons bija Latvijas PSR administratīvi teritoriālā vienība. Izveidota , apvienojot bijušā Ilūkstes apriņķa Demenes, Kurcuma, Laucesas, Salienas, Silenes un Skrudalienas pagastu teritorijas. Sākotnēji rajona centrs bija Grīvas pilsēta, bet pēc Grīvas pievienošanas Daugavpilij 1953. gadā — Daugavpils, kas rajonā sastāvā neatradās. Rajons no 1952. līdz 1953. gadam ietilpa Daugavpils apgabalā. Rajons likvidēts , tā teritoriju iekļaujot Ilūkstes rajonā.


Nepabeigtās vakariņas

"Nepabeigtās vakariņas" ir 1979. gada latviešu padomju televīzijas spēlfilma, kas uzņemta Rīgas Kinostudijā. Filmas režisors ir Jānis Streičs. Filma uzņemta pēc Pēra Valē un Maijas Šēvales detektīvromāna "Policija, policija, kartupeļu biezputra!".


Agrā rūsa

"Agrā rūsa" ir 1979. gada latviešu padomju spēlfilma, kas uzņemta Rīgas Kinostudijā. Filmas režisors ir Gunārs Cilinskis. Filma uzņemta pēc tāda paša nosaukuma Elīnas Zālītes romāna.


Jauninājumu izplatība

Inovatīvā procesa sastāvdaļas ir zinātniskā, tehniskā, vadības, tirgzinības un radošā darbība. Inovatīvais process nebūs pabeigts, ja apstāsies vienā no starpposmiem — rašanās, izplatība, rutinizācija.


Ādolfs Pilars fon Pilhavs

Ādolfs Pilars fon Pilhavs (Adolf Konstantin Jakob Baron Pilar von Pilchau, 1851–1925) bija vācbaltiešu politiķis, Vidzemes bruņniecības landmaršals (1908-1918), Apvienotās Baltijas hercogistes reģents (1918).


Erceņģelis Gabriels

Gabriels () ir erceņģeļa vārds, kas minēts Vecās Derības Daniela grāmatā. Jaunajā Derībā rakstīts, ka viņš Zakarijam pareģoja Jāņa Kristītāja, bet Jaunavai Marijai - Jēzus dzimšanu.

Pēc musulmaņu ticības, Gabriels (Džibrils) Muhamedam atklājis Korānu un bijis viņa pavadonis Nakts ceļojumā.


Elku pielūgšana

Elku pielūgšana kristietībā, islāmā un jūdaismā ir nievājošs apzīmējums par novēršanos no Ābrama reliģijas Dieva par labu citiem reliģiskas pielūgsmes veidiem. Ebreju Bībelē tas aizliegts ar otro no Desmit baušļiem. Islāms aizliedz izmantot jebkādu dzīvu būtņu attēlus vai citādus to atveidojumus, lai nevarētu gadīties, ka sajūsma par pašu Dievu pārsviežas uz mākslinieku vai viņa radīto tēlu. Kristīgā baznīca dažādos laikos šo bausli definējusi un tulkojusi atšķirīgi. Atsevišķi reliģiskie novirzieni, it īpaši protestantu baznīcas, izvairās no jebkādiem reliģiskiem tēliem, turpretī Romas Katoļu un Pareizticīgo baznīca atbalsta gleznu un skulptūru izmantojumu par ikonām, kas atgādinātu par Dievu. Vārds "elks" ir ļoti aizskarošs hinduistiem, kuri kā ļoti svarīgu ticības apliecinājuma elementu izmanto arčanu — kāda tēla pielūgšanu.


Introversija

Introversija ir psiholoģiski pārlieka nodošanās savai iekšējai pasaulei, parasti kopā ar nesabiedriskumu. Psiholoģijā introversiju kopā ar tās pretmetu ekstraversiju uzskata par diviem galējiem punktiem vienā no dažādajām nepārtrauktajām personības skalām Termins introversija pastāv kopš 1924. gada, kad Karls Gustavs Jungs savā psihoanalīzē to definēja kā "interesei, kas virzās nevis uz objektu, bet atpakaļ pie subjekta" Psihoanalīzē introversiju dēvē arī par instinktīvo dziņu vēršanos uz fantāzijas objektiem, ne reālu objektu meklēšanu. Šajā nozīmē vārda introversija sinonīms ir fantāziju katekse.


Ralfs Voldo Emersons

Ralfs Voldo Emersons (; dzimis , miris ) bija amerikāņu esejists, dzejnieks, lektors un transcendentālisma filozofijas pamatlicējs.


Hasīdisms

Hasīdisms ( (Hasīd) — 'laipnums') ir ortodoksālā jūdaisma virziens. Tas radies 18. gadsimtā Polijā, pamatlicējs ir Baalšemtovs (ap 1700—1760). Hasīdisms māca piekopt lūgšanas, cenšanos būt dievbijīgam un "ar prieku kalpot tam Kungam". Daudzu tā ideju pamatā ir kabala.

Pārvarēdams spēcīgu opozīciju, 18. un 19. gadsimtā hasīdisms izplatījās visā Austrumeiropā. Kustības priekšgalā atradās harismātiski vadoņi — cadiki.

Lielu nozīmi grupējums piešķīra ekstātiskajai reliģijas iezīmei, noraidot intelektuālo aspektu, ko piekopa talmūdiskās akadēmijas jeb rabīnu skolas. Hasīdisma piekritēji arī mūsdienās valkā melnus uzvalkus un cepures ar platām malām, konservatīvi saglabājot 19. gadsimta eiropiešu ģērbšanās stilu. Pretestība modernajām tendencēm novedusi opozīcijā cionismam, lai gan daudzi hasīdi ir aktīvi Izraēlas atbalstītāji.


Ziemassvētku vecītis

Ziemassvētku vecītis ir folkloras tēls, kurš, pēc vairāku Rietumu kultūru tradīcijām, Ziemassvētku vakarā () nes dāvanas bērniem, kuri iepriekšējā gadā labi uzvedušies. Iespējamais Ziemassvētku vecīša prototips ir nīderlandiešu Sinterklāss, kurš savukārt varētu būt cēlies no vācu pasakas par dāvanas nesošo Svēto Nikolaju.

Ziemassvētku vecītis parasti tiek attēlots kā apaļīgs, sarkanā tērpā ģērbies vīrs ar garu, baltu bārdu. Šāds Ziemassvētku vecīša attēlojums kļuva populārs ASV un Kanādā 19. gadsimta pēc karikatūrista Tomasa Nasta zīmētajām karikatūrām.

Ir vairākas versijas par Ziemassvētku vecīša dzīvesvietu. Eiropā parasti uzskata, ka viņš dzīvo Lapzemē. Amerikāņu versijā viņš dzīvo Ziemeļpolā kopā ar Klausas kundzi, ļoti daudziem elfiem un vismaz astoņiem vai deviņiem ziemeļbriežiem. Dziesmā "Santa Claus Is Coming to Town" tiek stāstīts, ka Ziemassvētku vecītis bērnus šķiro pēc uzvedības labajos un sliktajos un dala dāvanas: rotaļlietas, saldumus labajiem bērniem visā pasaulē un dažkārt sliktajiem bērniem tiek dāvinātas ogles. Dāvanas tiek izgatavotas darbnīcā, kurā darbojas elfi.


Salavecis

Salavecis, Salatēvs jeb Salatētis (, ; ) ir Krievijā izplatīts tradicionāls folkloras tēls, kas ir analogs Latvijas Ziemassvētku vecītim. Salavecis dāvanas bērniem nes Jaungada naktī. Tēla saknes ir meklējamas slāvu mitoloģijā.

Padomju Savienības pastāvēšanas sākumā Salavecis bija aizliegts, bet vēlāk tas kļuva par nozīmīgu Padomju Savienības kultūras simbolu. Laika gaitā izveidojās tradīcija, ka pasākumus bērniem Salavecim palīdz vadīt Sniegbaltīte, kura ir viņa mazmeita. Krievijā par Salaveča dzīves vietu uzskata Veļikijustjugu, Vologdas apgabalā.


Gunārs Jākobsons

Gunārs Jākobsons (dzimis Jaunsvirlaukā) ir bijušais latviešu sporta žurnālists, televīzijas un radio komentētājs. Galvenokārt komentējis hokeju un futbolu. Latvijas Gada balvas sportā 2010 ieguvējs par mūža ieguldījumu Latvijas sportā. Par sporta žurnālistu nostrādājis vairāk nekā 50 gadus. Kopā ir gatavojis vairāk nekā 3000 sporta pārraides, gatavojis reportāžas no 13 Olimpiskajām spēlēm.


NBA sezonas labākais treneris

Nacionālās basketbola asociācijas labākais treneris ir ikgadēja NBA līgas balva, kas tiek piešķirta sezonas labākajam trenerim. Balva tiek piešķirta kopš 1962.—1963. gada sezonas.


NBA sezonas labākais debitants

Nacionālās basketbola asociācijas labākais debitants ir ikgadēja NBA līgas balva, kas tiek piešķirta labākajam sezonas debitantam. Balva tiek pasniegta kopš 1952.—1953. gada sezonas.


Vidzemes landmaršali

Vidzemes landmaršals jeb Livonijas landmaršals (, , ) bija Vidzemes bruņniecības priekšstāvis un Vidzemes landtāga priekšsēdis. Vidzemes landmaršala amatu 1648. gada 17. augustā izveidoja Zviedrijas karaliene Kristīne I, to likvidēja Latvijas Republikas valdība 1920. gada 29. jūnijā. Pirms tam landmaršali tika ievēlēti kārtējā landtāga laikā. Savukārt Livonijas ordeņa landmaršals (, ) no 1236. līdz 1560. gadam bija mestra pirmais vietnieks, karaspēka pārzinis un komandieris mestra prombūtnē, kura rezidence atradās Siguldas pilī.


Silinīki

Silinīki var būt: Silinīki — apdzīvota vieta Ludzas novada Mērdzenes pagastā; Silinīki — apdzīvota vieta Rēzeknes novada Audriņu pagastā; Silinīki — apdzīvota vieta Rēzeknes novada Vērēmu pagastā; Silinīki — apdzīvota vieta Balvu novada Lazdukalna pagastā; Silinieku — izzuduša ciema Baltinavas pagastā cits nosaukums; Varakļānu novada Varakļānu pagasta Silenieku latgaliskais nosaukums.


Silinīki (Audriņu pagasts)

Silinīki ir skrajciems Rēzeknes novada Audriņu pagastā, kādreiz bija vienota apdzīvota vieta ar Vērēmu pagasta Silinīkiem. Ciemu šķērso reģionālais autoceļš Gulbene (P36), attālums līdz Audriņu pagasta centram, Audriņiem, ir 1,7 km.


Silenieki

Silenieki var būt: Silenieki — apdzīvota vieta Bauskas novada Brunavas pagastā. Silenieki — apdzīvota vieta Gulbenes novada Litenes pagastā. Silenieki — apdzīvota vieta Varakļānu novada Varakļānu pagastā. Silenieki — apdzīvota vieta Balvu novada Rugāju pagastā. Silenieki — apdzīvota vieta Balvu novada Lazdukalna pagastā. Aizkalnes pagasta skrajciema Silinieki kļūdains nosaukums.


Silinieki

Silinieki var būt: Silinieki — apdzīvota vieta Preiļu novada Aizkalnes pagastā. Silinieki — apdzīvota vieta Rēzeknes novada Sakstagala pagastā. Silinieki, citi nosaukumi Silenīki (latgaliski), Silinīki (latgaliski) — skrajciems Balvu novada Rugāju pagastā. Silinieki — izzudis ciems Balvu novada Baltinavas pagastā.


Tūmuži

Tūmuži ir ciems Rēzeknes novada Vērēmu pagastā pie autoceļa A13 starp Sondoriem un Veremēm. Tūmužos atrodas Rēzeknes 13. autobusa galapunkts.


Jaunjelgavas rajons

Jaunjelgavas rajons bija Latvijas PSR administratīvi teritoriālā vienība. Izveidota , apvienojot bijušā Jēkabpils apriņķa Jaunjelgavas pilsētas un Daudzeses, Mazzalves (daļu), Seces un Sērenes pagastu, Bauskas apriņķa Kurmenes un Taurkalnes pagastu un Ogres apriņķa Birzgales pagasta teritorijas. Rajona centrs bija Jaunjelgavas pilsēta. Rajons no 1952. līdz 1953. gadam ietilpa Rīgas apgabalā. Rajons likvidēts , tā teritoriju iekļaujot Baldones, Bauskas un Jēkabpils rajonos.


6. autobusu maršruts (Rēzekne, līdz 2011)

6. autobusu maršruts ir Rēzeknes sabiedriskā transporta autobusu maršruts, kas kursē no Vipingas līdz Tūmužiem. Šo maršrutu apkalpo SIA "Dekom" autobusu parks, kas atrodas Viļakas ielā 1b.

2011. gada 31. decembrī 6. autobusu maršruts tiks likvidēts, bet sākot ar 2012. gada 1. janvāri tā reisus pārņems jaunizveidotais 13. autobusu maršruts, kuru apkalpos SIA "Rēzeknes Satiksme".


Volhova

Volhova () ir upe Krievijas ziemeļrietumu daļā, kas tek cauri Novgorodas un Ļeņingradas apgabalu. Vienīgā upe, kas iztek no Ilmeņa ezera.

Vairāk kā divsimt kilometrus garā Volhova ietek Lādogas ezerā, kas atrodas uz ziemeļiem no Ilmeņa ezera. Tās kopējais baseins sastāda 80,2 tūkstošus kvadrātkilometru. Volhova ir kuģojama visā savā garumā, tomēr no novembra beigām līdz aprīļa sākumam upi klāj ledus kārta. Galvenās pietekas: labajā pusē — Pčevža, Oskuja; kreisajā pusē — Keresta un Tigoda. Volhovas krastos (tecējuma virzienā) atrodas šādas pilsētas — Veļikijnovgoroda, Kiriši, Volhova un Novaja Ladoga.

Volhova bija nozīmīgs viduslaiku tirdzniecības ūdensceļš. Vairākus gadsimtus tās krastos atradās vikingu apmetnes, jo upe ietilpa "ceļā no varjagiem uz grieķiem". 1926. gadā uz upes tika atklāta Daugavpilī dzimušā inženiera Henriha Graftio projektētā Volhovas HES, kas darbojas joprojām, un ir viena no vecākajām HES Krievijā. Otrā pasaules kara laikā Volhovas ziemeļu daļā atradās karadarbības fronte, kur cīnījās arī latviešu leģionāri.


Volhova (nozīmju atdalīšana)

Volhova () ir vietvārds, ko attiecina uz šādiem ģeogrāfiskiem objektiem: Volhova — upe Krievijas ziemeļrietumu daļā. Volhovas HES — hidroelektrostacija uz Volhovas upes. Volhova — Krievijas pilsēta Ļeņingradas apgabalā Volhovas fronte — viena no Otrā pasaules kara frontēm.


Stoļerova

Stoļerova ir ciems Rēzeknes novada Stoļerovas pagastā, pagasta centrs. Izvietojusies Rēzeknes upes labajā krastā pie Stoļerovas ezera 19 km no novada centra Rēzeknes un 262 km no Rīgas.

Stoļerova ir sena apdzīvota vieta, kuras nosaukums, iespējams, radies no vārda stoļari () — galdnieki. Apdzīvotā vieta izveidojusies kā amatnieku ciems bijušās Stoļerovas muižas (Stolarowszina) teritorijā. 1933. gadā Stoļerovai piešķirts biezi apdzīvotas vietas (ciema) statuss. 1935. gadā Stoļerovā bija 22 dzīvojamās mājas un 105 iedzīvotāji, 1989. gadā — 364 iedzīvotāji. No 1945. gada _ Stoļerovas ciema (vēlāk — pagasta) centrs.

Stoļerovā atrodas pagasta pārvalde, Rēznas pamatskola (dibināta 1908.gadā), kultūras nams, bibliotēka, pasta nodaļa, katoļu baznīca. Baznīcas žogs ar vārtiem un Stoļerovas katoļu kapela ir valsts nozīmes arhitektūras pieminekļi.


.tn

.tn ir augšējā līmeņa domēns (ccTLD), kura paredzētais pielietojums ir saistīts ar Tunisiju. Tas tika izveidots 1991. gadā. Domēna sponsors ir Agence Tunisienne d'Internet, kas nodrošina arī domēnu reģistrēšanu.


2011. gada NBA Visu zvaigžņu spēle

2011. gada NBA Visu zvaigžņu spēle bija 60. NBA Visu zvaigžņu spēle. Tā notika 2010.—2011. gada NBA sezonas laikā Staples Center arēnā Losandželosā, Kalifornijas štatā. Spēli organizē abas NBA vienības no Losandželosas: "Lakers" un "Clippers". Losandželosa tika nosaukta par spēles norises vietu NBA komisāra Deivida Stērna paziņojumā . Šī bija otrā reize, kad Staples Center arēnā notiek NBA Visu zvaigžņu spēle (iepriekš 2004. gadā). Tāpat šī bija ceturtā reize, kad spēle notiek Losandželosā (iepriekš 1963, 1972, 1983 un 2004).

Visu zvaigžņu spēles nedēļas nogalē NBA kalendārā bija pārtraukums. Tajā norisinājās vairāki konkursi un tika aizvadītas vairākas spēles, tai skaitā slavenību spēle, jauno spēlētāju spēle (NBA līgas debitanti pret otrgadniekiem), slam-dunk (bumbas trieciens grozā no augšas) konkurss, trīspunktu metienu konkurss.

Visu zvaigžņu spēlē sacentās spēlētāji no Austrumu un Rietumu konferenču komandām. Ar rezultātu 148—143 spēlē uzvarēja Rietumu konferences komanda. Par spēles vērtīgāko spēlētāju tika atzīts Rietumu komandu pārstāvošais Kobe Braiants, kurš guva 37 punktus un savāca 14 atlēkušās bumbas. K. Braiantam tā bija 13. Visu zvaigžņu spēle pēc kārtas, šajā gadā saņemtā spēles vērtīgākā spēlētāja balva viņam bija ceturtā karjerā, tādējādi viņš panāca Bobu Petitu visvairāk Visu zvaigžņu spēles vērtīgākā spēlētāja titulus ieguvušo spēlētāju sarakstā. Austrumu komandu pārstāvošais Lebrons Džeimss guva triple-double (29 punkti, 12 atlēkušās bumbas, 10 piespēles). Tas bija tikai otrs gadījums Visu zvaigžņu spēļu vēsturē, kad spēlētājs gūst triple-double, pirmais to paveica Maikls Džordans. Klātienē spēli vēroja 17 163 skatītāji. Spēles puslaika pārtraukumā uzstājās Rianna, Kanje Vests un Drake, taču pirms dažādiem konkursiem uzstājās Keri Hilsone, Lenijs Kravics un Bruno Mars.


Neretas rajons

Neretas rajons bija Latvijas PSR administratīvi teritoriālā vienība. Izveidota , apvienojot bijušā Jēkabpils apriņķa Viesītes pilsētas un Elkšņu, Mazzalves (daļu), Mēmeles, Neretas, Rites, Saukas, Viesītes un Zalves pagastu teritorijas. Rajona centrs bija Neretas strādnieku ciemats. Rajons no 1952. līdz 1953. gadam ietilpa Daugavpils apgabalā. Rajons likvidēts , tā teritoriju iekļaujot Jēkabpils rajonā.


Milti

Milti ir pulverveida masa, ko iegūst, sasmalcinot labības graudus, vairāku tā saukto pseidolabību (griķu, kaķastes, kinojas u.c.) sēklas vai augļus, kā arī zirņus, pupas vai saknes (piemēram, maniokas). Milti ir pamata izejviela miltu (piemēram, maizes, pelmeņu, makaronu) un daudziem konditorejas izstrādājumiem.

Latvijā dažādu maizes un miltu izstrādājumu gatavošanā galvenokārt izmanto kviešu, bet mazākā daudzumā arī rudzu miltus, no kā lielākoties cep rudzu un saldskābmaizi. Miežu, auzu, kukurūzas un cita veida miltus izmanto daudz retāk un parasti pievieno kviešu vai rudzu miltiem kā piedevu, tomēr tos reizumis mēdz arī lietot atsevišķu speciālo miltu un maizes izstrādājumu cepšanā.


Nikolajs Antropovs

Nikolajs Antropovs (; dzimis 1980. gada 18. februārī Ustkamenogorskā) ir bijušais Kazahstānas hokejists, centra uzbrucējs. Karjeras laikā aizvadījis 788 spēles Nacionālajā hokeja līgā, tajās atzīmējoties ar 465 punktiem. Karjeras lielāko daļu aizvadījis Toronto "Maple Leafs" sastāvā.


Rozeļmuiža

Rozeļmuiža (Rezenmuiža, Rozenmuiža) ir skrajciems Rēzeknes novada Stoļerovas pagastā, atrodas netālu no Služevas ezera. Līdz 1945. gadam ciems bija Rēznas pagasta centrs.


1895. gads Latvijā

Šajā lapā ir apkopoti 1895. gada notikumi Latvijas vēsturē. Vidzemes, Latgales, Kurzemes, Zemgales un Sēlijas vēsturiskās zemes tolaik atradās Krievijas Impērijas sastāvā (Kurzemes, Vidzemes un Vitebskas guberņā).


Baltausu gaura

Baltausu gaura jeb kapuces gaura (Lophodytes cucullatus) ir pīļu dzimtas (Anatidae) ūdensputnu suga, kas pieder gauru apakšdzimtai (Merginae). Baltausu gaura ir vienīgā suga baltausu gauru ģintī (Lophodytes).

Baltausu gaura ir Ziemeļamerikas gaura, kas ligzdo Kanādas dienvidos un ASV ziemeļos. Ziemojot tā migrē nedaudz uz dienvidiem un apmetas pirmajās neaizsalstošajās ūdenstilpēs, ziemas laikā to var novērot arī piekrastes ūdeņos. Reizēm baltausu gauras var novērot Eiropas ūdenstilpēs, bet tās visdrīzāk ir izbēgušas no Eiropas putnu kolekcijām, jo ir ļoti populāras putnu dārzos.


Kākaulis

Kākaulis (Clangula hyemalis) ir pīļu dzimtas (Anatidae) ūdensputnu suga, kas pieder pie gauru apakšdzimtas (Merginae). Kākaulis ir vienīgā suga kākauļu ģintī (Clangula). Ligzdo ziemeļu puslodes ziemeļos — tundrā, ziemās migrē nedaudz uz dienvidiem, kur ziemo jūru piekrastēs un plašos iekšzemes ūdeņos. Ģeogrāfisko variāciju nav.


Arlekīnpīle

Arlekīnpīle (Histrionicus histrionicus) ir pīļu dzimtas (Anatidae) ūdensputnu suga, kas pieder gauru apakšdzimtai (Merginae). Arlekīnpīle ir vienīgā suga arlekīnpīļu ģintī (Histrionicus).


Acone (nozīmju atdalīšana)

Acone var būt: Acone — apdzīvota vieta Salaspils novada Salaspils pagastā. Acone — vasarnīcu ciems Salaspils novada Salaspils pagastā. Acone — dzelzceļa stacija līnijā Rīga — Ērgļi.


Maršs uz Romu

Maršs uz Romu () bija Benito Musolīni vadītās Nacionālās fašistu partijas īstenota varas sagrābšana Itālijas karalistē, kas norisinājās 1922. gada oktobra beigās un aizsāka fašistiskās Itālijas ēru. Lai arī fašistu mitoloģijā attēlots kā neapturams masu gājiens, kas beidzas ar varas sagrābšanu, tā uzvaru daudz vairāk veicināja karaļa Viktora Emanuela III lēmums uzaicināt Benito Musolīni par premjerministru. Fašisti drīz kļuva par dominējošo politisko spēku valstī un Musolīni vadīja Itāliju līdz 1943. gadam. Fašistu režīms bija otrais autoritārais režīms, kas izveidojās starpkaru perioda Eiropā (pirmais bija Mikloša Horti režīms Ungārijā), un tas aizsāka moderno autoritāro režīmu ēru pasaulē.


Saulkrastu rajons

Saulkrastu rajons (līdz 1952. gadam Saulkrastes rajons) bija Latvijas PSR administratīvi teritoriālā vienība. Izveidota , apvienojot bijušā Rīgas apriņķa Ādažu (daļu), Bīriņu, Krimuldas, Lēdurgas, Pabažu, Sējas, Skultes, Turaidas un Vidrižu pagastu teritorijas. Rajona centrs bija Saulkrastu strādnieku ciemats. Rajons no 1952. līdz 1953. gadam ietilpa Rīgas apgabalā. Rajons likvidēts , tā teritoriju iekļaujot Rīgas un Siguldas rajonos.


Ekvinokcija

Ekvinokcija ( — 'vienāds'; nox — 'nakts') jeb vienādības ir brīdis, kad Saules centrs šķērso debess ekvatoru. Uz Zemes šāds brīdis ir divas reizes gadā. Pirmo reizi ekvinokcija ir martā (20. vai 21. martā), ko dēvē par pavasara ekvinokciju, bet otro reizi — septembrī (22. vai 23. septembrī), ko dēvē par rudens ekvinokciju. Ekvinokcijas brīdī terminators iet caur abiem Zemes poliem, bet dienas un nakts ilgumi ir aptuveni vienādi. Ekvinokcijas brīdī iestājas astronomiskais pavasaris vai astronomiskais rudens.


Andrejs Panteļējevs

Andrejs Panteļējevs (dzimis Rīgā) ir latviešu fiziķis un politiķis, ievērojams Atmodas laika notikumu dalībnieks. Augstākās Padomes un vairāku Saeimu deputāts. Bijis PSKP, Latvijas Tautas frontes un partijas "Latvijas Ceļš" biedrs, kopš 2013. gada ir Latvijas Zaļās partijas biedrs.


Varakļānu rajons

Varakļānu rajons bija Latvijas PSR administratīvi teritoriālā vienība. Izveidota 1949. gada 31. decembrī, apvienojot bijušā Viļānu apriņķa Varakļānu pilsētu un Barkavas, Galēnu (daļu), Stirnienas un Varakļānu pagastu, kā arī Madonas apriņķa daļu Meirānu pagasta teritorijas. Rajona centrs bija Varakļānu pilsēta. Rajons no 1952. līdz 1953. gadam ietilpa Daugavpils apgabalā. Rajons likvidēts 1956. gada 30. martā, tā teritoriju iekļaujot Madonas un Viļānu rajonos.


Tomāšs Plekanecs

Tomāšs Plekanecs (; dzimis 1982. gada 31. oktobrī Kladno) ir čehu hokejists, centra uzbrucējs, Čehijas izlases dalībnieks. Pašlaik (2023) Plekanecs spēlē ELH klubā HC Kladno.


Panty Raid

Panty Raid ir amerikāņu poppanka grupas Zebrahead astotais studijas albums. Tas tika izdots sadarbībā ar ierakstu kompāniju Sony Music Japan. Albums galvenokārt sastāv no dažādu sieviešu mākslinieču dziesmu kaverversijām.


NBA sezonas labākais spēlētājs aizsardzībā

Nacionālās basketbola asociācijas labākais spēlētājs aizsardzībā ir ikgadēja NBA līgas balva, kas tiek piešķirta labākajam spēlētājam aizsardzībā. Balva tiek pasniegta kopš 1982.—1983. gada sezonas.


Starptautiskā Atomenerģijas aģentūra

Starptautiskā Atomenerģijas aģentūra (SAEA, ) ir starptautiska organizācija, kuras mērķis ir veicināt kodolenerģijas izmantošanu miermīlīgiem mērķiem un ierobežot kodolieroču izplatīšanos. 2005. gadā SAEA kopā ar tās toreizējo ģenerāldirektoru Mohamedu El Barādeī saņēma Nobela miera prēmiju.

Starptautiskā Atomenerģijas aģentūra ir dibināta , pamatojoties uz starptautisku līgumu, ar saviem statūtiem. Lai arī SAEA ir formāli neatkarīga no Apvienoto Nāciju Organizācijas, tomēr tā atskaitās par savu darbu ANO Ģenerālajai asamblejai un ANO Drošības padomei.

Organizācijas galvenā mītne atrodas Vīnē, Austrijas galvaspilsētā. Kopš 2009. gada 1. decembra aģentūras ģenerāldirektors bija japānis Jukija Amano. Pēc viņa nāves 2019. gada 18. jūlijā ģenerāldirektora postenis kļuva vakants, Ar 2019. gada decembri šo posteni ieņem argentīnietis Rafaels Grossi.

Organizācijā ir 171 dalībvalstis (uz 2019. gada februāri). Latvija iestājās SAEA 1997. gadā.


Bernds Briklers

Bernds Briklers (; dzimis 1981. gada 26. augustā Grācā) ir bijušais austriešu hokejists, vārtsargs, Austrijas izlases dalībnieks. Karjeras lielāko daļu aizvadījis dažādās Eiropas vadošajās līgās. Izlases sastāvā spēlējis piecos pasaules čempionātos.


Zeļļu iela

Zeļļu iela var būt: Zeļļu iela — iela Limbažos. Zeļļu iela — iela Rīgā. Zeļļu iela — iela Ķekavas pagasta Saulgožos.


Bens Afleks

Bens Afleks (; dzimis Bendžamins Geza Afleks-Boldts () Bērklī, Kalifornijas štatā, ASV) ir amerikāņu aktieris, kinorežisors, scenārists un producents.

Viņš kļuva pazīstams pēc dalības filmā "Lielveikala dīkdieņi" (1995) un vēlāk ar galveno lomu filmā "Valdzinot Emiju" (1997). 1998. gadā viņš saņēma Amerikas Kinoakadēmijas un Zelta globusa balvas par scenāriju filmai "Krietnais Vils Hantings" (kopā ar Metu Deimonu). Tāpat Zelta globusu ir saņēmis kā labākais režisors par filmu "Argo", par ko kā viens no producentiem saņēma arī BAFTA kino balvu un Amerikas Kinoakadēmijas balvu par gada labāko filmu. Pazīstams ar lomām tādās filmās kā "Armagedons" (1998), "Pērlhārbora" (2001), "Citā rindā" (2002), "Visu baiļu summa" (2002), "Pārgalvis" (2003). Viņš saņēma pozitīvas kritiķu atsauksmes par režisora darbu filmās "Ardievu, mazā, ardievu!" (2007), "Pilsēta" (2010), "Argo" (2012).

Afleks ir piedalījies pokera turnīros. Viņš uzvarēja 2004. gada Kalifornijas pokera čempionātā, iegūstot balvu 356 400 dolāru apmērā un kvalificējoties 2004. gada Pasaules pokera tūres finālturnīram.


Raiņa iela

iela valstspilsētās: Raiņa iela — iela Daugavpilī. Raiņa iela — iela Jelgavā. Raiņa iela — iela Jēkabpils novada Jēkabpilī. Raiņa iela — iela Jūrmalā. Raiņa iela — iela Liepājā. Raiņa iela — iela Rēzeknē. Raiņa iela — iela Valmieras novada Valmierā. Raiņa iela — iela Ventspilī. iela novadu pilsētās: Raiņa iela — iela Dobeles novada Aucē. Raiņa iela — iela Balvu novada Balvos. Raiņa iela — iela Madonas novada Cesvainē. Raiņa iela — iela Cēsu novada Cēsīs. Raiņa iela — iela Dienvidkurzemes novada Durbē. Raiņa iela — iela Dienvidkurzemes novada Grobiņā. Raiņa iela — iela Aizkraukles novada Koknesē. Raiņa iela — iela Gulbenes novada Gulbenē. Raiņa iela — iela Bauskas novada Iecavā. Raiņa iela — iela Augšdaugavas novada Ilūkstē. Raiņa iela — iela Tukuma novada Kandavā. Raiņa iela — iela Ludzas novada Kārsavā. Raiņa iela — iela Krāslavas novada Krāslavā. Raiņa iela — iela Kuldīgas novada Kuldīgā. Raiņa iela — iela Ogres novada Lielvārdē. Raiņa iela — iela Līvānu novada Līvānos. Raiņa iela — iela Ludzas novada Ludzā. Raiņa iela — iela Madonas novada Madonā. Raiņa iela — iela Aizkraukles novada Pļaviņās. Raiņa iela — iela Dienvidkurzemes novada Priekulē. Raiņa iela — iela Valmieras novada Rūjienā. Raiņa iela — iela Limbažu novada Ainažos. Raiņa iela — iela Salaspils novada Salaspilī. Raiņa iela — iela Saldus novada Saldū. Raiņa iela — iela Saulkrastu novada Saulkrastos. Raiņa iela — iela Siguldas novada Siguldā. Raiņa iela — iela Kuldīgas novada Skrundā. Raiņa iela — iela Smiltenes novada Smiltenē. Raiņa iela — iela Valmieras novada Strenčos. Raiņa iela — iela Talsu novada Sabilē. Raiņa iela — iela Talsu novada Stendē. Raiņa iela — iela Talsu novada Talsos. Raiņa iela — iela Talsu novada Valdemārpilī. Raiņa iela — iela Valkas novada Valkā. Raiņa iela — iela Varakļānu novada Varakļānos. Raiņa iela — iela Ventspils novada Piltenē. Raiņa iela — iela Jēkabpils novada Viesītē. Raiņa iela — iela Rēzeknes novada Viļānos. Raiņa iela — iela Ludzas novada Zilupē. iela novadu pagastu apdzīvotās vietās: Raiņa iela — iela Kuldīgas novada Alsungas pagasta Alsungā. Raiņa iela — iela Mārupes novada Babītes pagasta Piņķos. Raiņa iela — iela Balvu novada Tilžas pagasta Tilžā. Raiņa iela — iela Bauskas novada Dāviņu pagasta Dāviņos. Raiņa iela — iela Saldus novada Cieceres pagasta Lielciecerē. Raiņa iela — iela Talsu novada Dundagas pagasta Dundagā. Raiņa iela — iela Augšdaugavas novada Eglaines pagasta Eglainē. Raiņa iela — iela Cēsu novada Jaunpiebalgas pagasta Jaunpiebalgā. Raiņa iela — iela Madonas novada Bērzaunes pagasta Sauleskalnā. Raiņa iela — iela Madonas novada Ļaudonas pagasta Ļaudonā. Raiņa iela — iela Aizkraukles novada Neretas pagasta Neretā. Raiņa iela — iela Preiļu novada Aizkalnes pagasta Aizkalnē. Raiņa iela — iela Cēsu novada Priekuļu pagasta Priekuļos. Raiņa iela — iela Rēzeknes novada Maltas pagasta Malta. Raiņa iela — iela Dienvidkurzemes novada Vaiņodes pagasta Vaiņodē.


Kategorija:Nepabeigti raksti par ceļiem

Šajā kategorijā ir nepabeigti raksti par ceļiem.

Lai pievienotu rakstu šai kategorijai, izmantojiet veidni .

Celzsz


Itālijas Karaliste (1861—1946)

Itālijas Karaliste () bija valsts, kas izveidojās 1861. gadā pēc Itālijas apvienošanās. Tā pastāvēja līdz 1946. gadam, kad tauta Konstitucionālajā referendumā nobalsoja par monarhijas izbeigšanu un pasludināja Itālijas Republiku.


Itālijas Karaliste

Itālijas Karaliste ir valstiska veidojama nosaukums, ko lieto attiecībā uz: Itālijas Karaliste — 586. gadā langobardu izveidotā karaliste. Itālijas Karaliste — Napoleona izveidotā valsts (1805—1814) Apenīnu pussalas ziemeļos. Itālijas Karaliste — valsts (1861—1946), kas izveidojās pēc Itālijas apvienošanās.


Gorillas

Gorillas, gorillu ģints (Gorilla) ir viena no cilvēkpērtiķu (Hominidae) ģintīm, kas pieder gorillu ciltij (Gorillini). Gorillu ciltī ir tikai viena ģints, kurā ir 2 sugas. Joprojām sistemātiķu starpā nav vienprātības, vai ir 5 vai 4 pasugas. Gorillu DNS ir ļoti līdzīgs cilvēka DNS. Līdzība ir no 95% līdz vairāk nekā 98,5%, atkarībā no tā, kas tiek salīdzināts. Gorilla cilvēkam ir nākamais tuvākais radinieks uzreiz pēc 2 šimpanzes sugām.

Gorillas ir Āfrikas centrālās daļas tropu un subtropu mežu iemītnieks. Lai arī reģions, kur mūsdienās gorillas ir sastopamas, ir ļoti neliels, tās ir sastopamas ļoti dažādā augstumā, salīdzinot ar jūras līmeni. Kalnu gorilla (Gorilla beringei beringei) mājo kalnos 2200—4300 metrus virs jūras līmeņa, bet zemieņu gorillas mājo biezos ieleju mežos un purvos.


Šona Džonsone

Šona Mačela Džonsone (; dzimusi Demoinā, Aiovas štatā, ASV) ir bijusī amerikāņu sporta vingrotāja.

Viņa ir 2008. gada vasaras olimpisko spēļu čempione sacensībās uz baļķa un komandu sacensību, individuālo daudzcīņas sacensību un brīvo kustību otrās vietas ieguvēja. 2007. un 2008. gada ASV čempionātā uzvarēja individuālajās sacensībās. 2007. gada Pasaules čempionātā kļuva par čempioni individuālajās sacensībās. 2009. gada 19. maijā svinēja uzvaru ASV TV šova "Dejo ar zvaigzni" 8. sezonas šovā.

2012. gada jūnija sākumā paziņoja par karjeras beigšanu.


Ķengurs

Par ķenguriem sauc daļu ķenguru dzimtas (Macropodidae) dzīvnieku. Šis apzīmējums latviešu valodā tiek lietots gandrīz visām sugām, kas netiek sauktas par valabijiem. Tomēr par īstiem ķenguriem tiek uzskatītas tikai liela auguma sugas no ķenguru ģints (Macropus): rudais ķengurs (Macropus rufus), austrumu pelēkais ķengurs (Macropus giganteus), rietumu pelēkais ķengurs (Macropus fuliginosus) un antilopķengurs (Macropus antilopinus). Angļu valodā vidēja auguma ķenguri tiek saukti par Wallaroo, bet maza auguma ķenguri par valabijiem (Wallaby).

Īstie ķenguri ir endēmi Austrālijas dzīvnieki, kas nozīmē, ka tie savvaļā ir sastopami tikai Austrālijā.


NBA sezonas labākais rezervists

Nacionālās basketbola asociācijas labākais rezervists ir ikgadēja NBA līgas balva, kas tiek piešķirta labākajam rezervistam. Balva tiek pasniegta kopš 1982.—1983. gada sezonas.


Kategorija:Īrijas rokgrupas

Šajā kategorijā ietilpst Īrijas rokgrupu raksti un kategorijas, tāpat arī specifiska apakškategorija "Īrijas rokgrupas pēc žanra", kur var atlasīt Īrijas mūzikas grupas pēc rokmūzikas apakšžanriem.


NBA sezonas labākais ģenerālmenedžeris

Nacionālās basketbola asociācijas labākais ģenerālmenedžeris ir ikgadēja NBA līgas balva, kas tiek piešķirta ģenerālmenedžerim, kurš ir izrādījis vislabāko darbu, lai veicinātu savas komandas panākumus. Balva tiek pasniegta kopš 1972.—1973. gada sezonas.


Nino Nīderreiters

Nino Nīderreiters (; dzimis 1992. gada 8. septembrī) ir Šveices hokejists, labās malas uzbrucējs. Nīderraiters pārstāv Nacionālās hokeja līgas klubu Vinipegas "Jets".


Latvijas Universitātes Filozofijas un socioloģijas institūts

Filozofijas un socioloģijas institūts ir Latvijas Universitātes zinātniska institūcija, kas pēta filozofisko domu, kultūru un sabiedrību. Institūta darbinieki raksta un publicē grāmatas un rakstus, izdod zinātniskus žurnālus, piedalās un organizē konferences, seminārus, uzstājas dažādos sabiedriskajos pasākumos un debatēs (tai skaitā TV, radio u.c.), izstrādā zinātniskos projektus, veic socioloģiskos pētījumus. Studentu apmācība institūtā nav paredzēta, jo tā galvenā ievirze ir zinātniskā pētniecība.


Rāms Nārājans

Rāms Nārājans (, Rām Nārāyaṇ, izrunā ; dzimis ) ir indiešu mūziķis. Viņš ir ievērojams ar to, ka ir kļuvis par pirmo starptautiski pazīstamo sārangī, Indijas stīgu instrumenta, spēlētāju. Nārājans pārstāv Hindustānas klasiskās mūzikas žanru.


NBA Sportsmanship Award

Nacionālās basketbola asociācijas Sportsmanship Award ir ikgadēja NBA līgas balva, kas tiek piešķirta spēlētājam, kurš ne vien sasniedzis ievērojamus sportiskus panākumus, bet arī ievērojis godīgas spēles principus un demonstrējis nevainojamu izturēšanos laukumā un ārpus tā. Balva tiek pasniegta kopš 1995.—1996. gada sezonas.


Vladimirs Tarasenko

Vladimirs Tarasenko (; dzimis 1991. gada 13. decembrī Jaroslavļā) ir krievu hokejists, centra uzbrucējs. Pašlaik (2024) spēlē Nacionālās hokeja līgas kluba Floridas "Panthers" sastāvā.

Viņa tēvs Andrejs Tarasenko arī bija hokejists, pēc tam treneris.


Tarasenko

Tarass Tarasenko (Тарас Тарасенко; 1980) — Ukrainas advokāts, arbitrāžas pārvaldnieks; Vladimirs Tarasenko (Влади́мир Тарасе́нко; 1991) — krievu hokejists.


Jevgeņijs Kuzņecovs

Jevgeņijs Kuzņecovs (; dzimis 1992. gada 19. maijā Čeļabinskā) ir krievu hokejists, labās malas uzbrucējs, Krievijas hokeja izlases dalībnieks. Pašlaik (2024) Kuzņecovs spēlē Nacionālās hokeja līgas vienībā Karolīnas "Hurricanes".


Valsts apvērsums

Valsts apvērsums jeb pučs (, ) ir pēkšņa valdības, varas maiņa valstī, kas nav savienojama ar demokrātisku pārvaldes sistēmu.

Parasti valsts apvērsums ir vardarbīgs, tomēr tas var notikt arī bez atklātas vardarbības un bruņotas cīņas, kad valdošais spēks bez īpašas pretošanās piekāpjas pretējās puses pārspēka priekšā. Apvērsuma organizētāji parasti ir neliela, labi organizēta sazvērnieku grupa, kurā darbojas opozicionāri valsts politiskie vai militārie līderi. Lai apvērsums būtu veiksmīgs, ir nepieciešams, lai policija un armija pildītu jaunās valdības vai valsts varas pavēles. Tāpēc starp organizētājiem nereti ir atrodami valstī populāri, augstu stāvoši armijas un policijas virsnieki. Lielākoties apvērsums sākas ar stratēģiski svarīgo iestāžu, piemēram, pasta, telegrāfa, dzelzceļa ieņemšanu, ko pavada valsts vadītāju un politisko oponentu aresti. Apvērsums atšķiras no revolūcijas ar to, ka tā rezultātā pārmaiņas var skart tikai šauru ļaužu slāni, bet revolūcijas laikā notiek krietni plašākas sabiedriskās, sociālās un politiskās izmaiņas valstī. Latvijā valsts apvērsums ir noticis 1934. gada 15. maijā, kad valsts varu Latvijā sagrāba Kārlis Ulmanis.


J. Walter Kennedy Citizenship Award

J. Walter Kennedy Citizenship balva ir ikgadēja Nacionālās basketbola asociācijas balva, kas tiek piešķirta kopš 1974.—1975. gada NBA sezonas spēlētājam vai trenerim, kas sevi īpaši parādījis sabiedriskā darbībā vai labdarībā. Balvas saņēmēju izraugās par NBA rakstošie basketbola apskatnieki.


Toledo

Toledo (, ), arī Toleda, ir municipalitāte un pilsēta Spānijas centrālajā daļā, 70 km attālumā uz dienvidiem no Madrides. Tā ir Toledo provinces un Kastīlijas-Lamančas autonomā apgabala administratīvais centrs. Toledo vēsturiskā pilsēta ir iekļauta UNESCO Pasaules mantojuma sarakstā. Toledo ir dzimuši vai dzīvojuši vairāki pasaulē pazīstami cilvēki un mākslinieki, tai skaitā Toledo Eleanora un El Greko. Pilsēta ir 232,1 km2 liela, 2019. gadā tajā dzīvoja 84,9 tūkstoši cilvēku.

Pilsēta ir bijusi apdzīvota kopš bronzas laikmeta. Romas impērijas laikā pieauga pilsētas nozīme. Toreiz to sauca par Toletumu (). Pēc vestgotu iebrukuma tā kļuva par Vestgotu karalistes galvaspilsētu. Kordovas emirāta laikā tas bija nocietinājums, bet Kordovas kalifāta laikā Toledo piedzīvoja uzplaukumu un kļuva par lielu un kosmopolītisku pilsētu.


Ēriks Gudbransons

Ēriks Gudbransons (; dzimis 1992. gada 7. janvārī) ir kanādiešu hokejists, aizsargs. Gudbransons spēlē NHL klubā Kolumbusas "Blue Jackets".


Nacionālās basketbola asociācijas balvas

Nacionālā basketbola asociācija (NBA) katru sezonu pasniedz 12 balvas, lai apbalvotu līgas labākos spēlētājus un tās darbiniekus.


Peitons Menings

Peitons Viljamss Menings (; dzimis Ņūorleānā, Luiziānas štatā, ASV) ir profesionāls ASV amerikāņu futbola spēlētājs, spēlē saspēles vadītāja (quarterback) pozīcijā. Pašlaik (2012) pārstāv NFL klubu Denveras "Broncos". Pirms tam 14 sezonas pārstāvēja Indianapolisas "Colts".

Viņš ir bijušā NFL saspēles vadītāja Ārčija Meninga dēls un pašreizējā Ņujorkas "Giants" saspēles vadītāja Īlaija Meninga vecākais brālis.

1991. gada NFL draftā viņu izvēlējās "Colts" ar kopējo 1. kārtas numuru. Pirms tam viņš aizvadīja lielisku karjeru Tenesī "Volunteers" koledžu amerikāņu futbolā. P. Meningam pieder vairāki NFL rekordi, tāpat viņš ir sava kluba līderis vairākos statistikas rādītājos. Viņš ir piedalījies 10 NFL Visu zvaigžņu spēlēs (1999, 2000, 2002, 2003, 2004, 2005, 2006, 2007, 2008, 2009). 4 reizes atzīts par līgas vērtīgāko spēlētāju (2003, 2004, 2008, 2009), kas ir līgas rekords. Super Bowl XLI (2006. gada sezona) čempions un izslēgšanas spēļu vērtīgākais spēlētājs. 2012. gadā pārgāja uz Denveras "Broncos".


2016. gada vasaras olimpisko spēļu rīkotājpilsētas izvēle

Galīgais balsojums par olimpisko spēļu norises vietu notika 121. SOK sesijas laikā Kopenhāgenā, Dānijā, .


Kārlis Mūsiņš

Kārlis Mūsiņš ( — ) bija Latviešu leģiona virsnieks un nacionālais partizāns. Vācu krusta zeltā kavalieris.


Attēls:Musins.jpg

Leitnants Kārlis Mūsiņš. Avots — Nezināmais karš. Latviešu Nacionālo partizānu cīņas pret padomju okupantiem 1944-1956. Rīga, 2010, - 172.lpp.

Attēls atbilst godprātīgas lietošanas nosacījumiem, jo fotogrāfijā attēlotais cilvēks ir miris, brīvas alternatīvas attēlam nav un tā izmērs ir samazināts.


Neimaijere II

Neimaijere II () vai vienkārši Neimaijere (bez kārtas skaitļa, Neumayer-Station) bija Vācijas vissezonas polārstacija Antarktīdā. Izvietojusies uz Ēkstrema šelfa ledāja Atkas līča krastā Princeses Martas krastā Karalienes Modas Zemē. Izveidota 1992. gada polārajā vasarā un oficiāli atklāta 12. martā. Būvēta kā aizstājēja sniegā iegrimušajai Georgfonneimaijeres stacijai un nosaukta starptautiskā saziņā vienkāršāk lietojamā vārdā "Neimaijere".

Stacijas būvei izmantota iepriekšējai stacijai izmantotā shēma ar sniegā iegremdētām tērauda caurulēm. Divas garas caurules, kurās tika izvietoti stacijas dzīvojamie, saimnieciskie un laboratoriju moduļi, tika savienotas ar trešo cauruli, kas tika izmantota par transporttehnikas garāžu. Kopējā stacijas platība bija 2250 m², no kuriem 816 m² bija apdzīvojamās telpas ar gaisa kondicionēšanu. Pie stacijas ierīkots garš sniega lidlauks vieglajām lidmašīnām.

17 gadu nepārtrauktas darbības laikā stacija bija iegrimusi sniegā un firnā par 14 m un 2009. gadā tika aizvietota ar konstruktīvi principiāli atšķirīgu staciju Neimaijere III.


Latkovskis

Ainars Latkovskis (1967) — žurnālists un politiķis; Ilmārs Latkovskis (1958) — žurnālists un politiķis; Leonards Latkovskis (1905—1991) — valodnieks; Leonards Latkovskis (1943—2015) — vēsturnieks; Vikentijs Latkovskis (1899—1983) — skolotājs, padomju izlūkdienesta aģents un valsts darbinieks.


Playmate of the Year

Playmate of the Year ir amerikāņu poppanka grupas Zebrahead trešais studijas albums, tāpat tas bija pēdējais albums, kurš tapis sadarbībā ar Columbia Records. Tas tika izdots sadarbībā ar ierakstu kompāniju Columbia Records. Abi no albuma izdotie singli tika izmantoti kādu filmu skaņu celiņos: "Playmate of the Year" filmā "Kur ir mans autiņš, vecīt?" (2000) un "Now or Never" filmā "Mazais Nikijs" (Little Nicky; 2000).


Ingus Bankevics

Ingus Bankevics (dzimis Aucē) ir bijušais latviešu basketbolists, spēlēja uzbrūkošā aizsarga pozīcijā, bijis Latvijas basketbola izlases dalībnieks.

2008. gadā uzvarēja Baltijas Basketbola līgas trīspunktu metienu konkursā. 2011. gada februārī lauza līgumu ar BK Ventspils. Pēc vairākām sezonām Latvijas Basketbola līgas (LBL) klubos pārcēlās uz ārzemām, kur sākotnēji spēlēja Francijā un Lietuvā, bet pēc tam Apvienotajā Karalistē, kur daudzas sezonas pārstācējis augstākās līgas klubu Mančestras "Giants".

Kopā ar Latvijas izlasi spēlēja 2011. gada Eiropas čempionāta kvalifikācijā 2010. gada augustā, kopā aizvadot 14 spēles nacionālajā izlasē. Divās no tām izcēlies ar izcilu rezultativitāti – Eiropas čempionāta kvalifikācijas turnīra spēlē pret Somiju – 26 punkti, pārbaudes spēlē pret Ukrainu – 27.


Raiens Eliss

Raiens Eliss (; dzimis 1991. gada 3. janvārī) ir kanādiešu hokejists, aizsargs. Pašlaik (2024) Elisam ir līgums ar Nacionālās hokeja līgas klubu Filadelfijas "Flyers".


Eliss

Monta Eliss (Monta Ellis; 1985) — amerikāņu basketbolists; Morgans Eliss (Morgan Ellis; 1992) — kanādiešu hokejists; Raiens Eliss (Ryan Ellis; 1991) — kanādiešu hokejists.


Pieces

"Pieces" ir kanādiešu pankroka grupas Sum 41 otrais singls no viņu otrā studijas albuma Chuck, kas tika izdots sadarbībā ar Island Records. Dziesma ir par kādu cilvēku, kurš tēlo citu cilvēku, taču vēlāk atklāj, ka viņam nepatīk šāda dzīve.


Toni Rajala

Toni Rajala (; dzimis 1991. gada 29. martā) ir somu hokejists, kreisās malas uzbrucējs. Pašlaik (2024) Rajala spēlē Šveices hokeja līgas vienībā HK Bīle.


No Reason

"No Reason" ir kanādiešu pankroka grupas Sum 41 ceturtais singls no viņu otrā studijas albuma Chuck, kas tika izdots sadarbībā ar ierakstu kompāniju Island Records. Dziesma ierindojās 16. vietā Billboard moderno rokdziesmu topā. Šī ir 2005. gada filmas "Netīrā mīlestība" (Dirty Love) tituldziesma.


Kristiāns Pelšs

Kristiāns Pelšs (dzimis , miris ) bija latviešu hokejists, kreisās malas uzbrucējs. No 2012. līdz 2013. gadam Pelšs spēlēja Amerikas hokeja līgas kluba Oklahomsitijas "Barons" sastāvā. Pelšs noslīka 2013. gada 11. jūnijā. Dzejnieka un atdzejotāja Eināra Pelša dēls.


Anna Rovsone

Anna Rovsone (; dzimusi Adelaidā, Austrālijā) ir profesionāla austrāliešu golfere un modele. Pašlaik spēlē ASV sieviešu golfa seriālā - LPGA Tour.

Modeles karjeru uzsāka 16 gadu vecumā. 1990. gadu beigās viņa uzsāka amatieres karjeru golfā un kļuva par vienu no labākajiem amatierēm Austrālijā. Studiju laikā ASV viņa piedalījās NCAA turnīra golfa sacensībās. Profesionāles karjeru uzsāka 2004. gada beigās. LPGA tūrē piedalās kopš 2007. gada. Pirms tam startējusi Lēdiju Eiropas tūrē un 2006. gadā tika atzīta par tūres labāko jauno golferi.


Rietumu hokeja līga

Rietumu hokeja līga () ir viena no trim galvenajām Kanādas junioru hokeja līgām, kas kopā ar Kvebekas junioru hokeja līgu un Ontārio hokeja līgu veido Kanādas hokeja līgu. Līgā drīkst spēlēt hokejisti no 15 līdz 20 gadu vecumam.

Komanda, kas ir līgas čempione, izcīna Eda Čainoveta kausu.


Kvebekas junioru hokeja līga

Kvebekas junioru hokeja līga (, ) ir viena no trim galvenajām Kanādas junioru hokeja līgām, kas kopā ar Ontārio hokeja līgu un Rietumu hokeja līgu veido Kanādas hokeja līgu. Līgā drīkst spēlēt hokejisti no 15 līdz 20 gadu vecumam.


Tuomo Rūtu

Tuomo Īsaki Rūtu (; dzimis Vantā, Somijā) ir profesionāls somu hokejists, spēlē kreisās malas uzbrucēja pozīcijā, Somijas hokeja izlases dalībnieks.

Viņa brāļi Jarko un Miko arī ir profesionāli hokejisti.


Jarko Rūtu

Jarko Rūtu (; dzimis Vantā, Somijā) ir bijušais somu hokejists, spēlē labās malas uzbrucēja pozīcijā, Somijas hokeja izlases dalībnieks. Savas karjeras laikā 652 spēles aizvadījis Nacionālajā hokeja līgā, 1998. gadā izcīnījis Somijas čempiona titulu. Kopā ar izlasi izcīnījis vairākas olimpiskās un Pasaules čempionātu sudraba un bronzas medaļas.

Viņa brāļi Tuomo un Miko arī ir profesionāli hokejisti.


The Pretty Reckless

The Pretty Reckless ir amerikāņu alternatīvā roka grupa, kuras dibinātāja un soliste ir amerikāņu aktrise un modele Teilora Momsena. Grupa tika dibināta 2009. gada maijā. Grupa sākumā sevi gribēja saukt par "The Reckless", taču brenda izmantošanas dēļ grupa nomainīja ieceri par nosaukumu uz The Pretty Reckless.

Pirmssākumos grupa ierakstīja dažus demo ierakstus un bija austrāliešu dueta The Veronicas iesildītājmākslinieki Ziemeļamerikas tūrē.

Debijas albums Light Me Up tika izdots 2010. gada 30. augustā Apvienotajā Karalistē. Grupas pirmais singls "Make Me Wanna Die" tika izdots 2010. gada 13. maijā, tas saņēma pozitīvas kriiķu atsauksmes un sasniedza 1. vietu Apvienotās Karalistes rokdziesmu topā.


Latvijas Ģeotelpiskās informācijas aģentūra

Latvijas Ģeotelpiskās informācijas aģentūra (saīsināti LĢIA) ir vadošā Latvijas Republikas iestāde valsts politikas īstenošanā ģeodēzijas, kartogrāfijas un ģeotelpiskās informācijas jomā, kas atrodas aizsardzības ministra pārraudzībā.


Arvils Ašeradens

Arvils Ašeradens (dzimis Rīgā) ir latviešu politiķis. Šobrīd ir Latvijas finanšu ministrs, partijas "Vienotība" biedrs un valdes priekšsēdētājs. Bijis vairāku Saeimas sasaukumu deputāts, ievēlēts 14. Saeimā. Iepriekš bijis arī Ministru prezidenta biedrs un ekonomikas ministrs.

Pirms darbības sākuma politikā bija uzņēmējs, preses izdevējs, ilggadējs mediju grupas "Diena" valdes priekšsēdētājs.


ESPN

ESPN, pilnais nosaukums Entertainment and Sports Programming Network (), ir ASV kabeļu un satelīttelevīzijas sporta kanāls un raidorganizācija, kura pieder ESPN Inc, kompānija kura pieder The Walt Disney Company (kuri pārvalda kanālu) un Hearst Corporation kuriem pieder 20% no kompānijas. Televīzijas kanāls nodarbojas ar sporta notikumu pārraidi televīzijas un interneta vidē.

ESPN signāls tiek pamatā raidīts no Bristoles, kur atrodas organizācijas galvenā mītne. Vairāki raidījumi un tiešraides tiek pārraidītas arī no Maiami, Sietlas, Ņujorkas, Šarlotas un Losandželosas. ESPN tiek pārraidīts lielākajā daļā pasaules, ieskaitot reģionālās versijas Austrālijā, Brazīlijā, Latīņamerikā un Apvienotajā Karalistē, kā arī 20% no Kanādas sporta kanāla The Sports Network.

Organizāciju 1979. gadā dibināja Bils Rasmusens un viņa dēls Skots. Apraidi ESPN televīzijas kanāls uzsāka 1979. gada 9. septembrī. ESPN populārākais raidījums SportsCenter pirmoreiz ēterā parādījās 2007. gada 11. februārī.


Ripors

Ripors ir siltumizolācijas materiāls, kuru radījuši Latvijas PSR zinātnieki 1970.—1980. gados. Plaši izmantots bijušās PSRS teritorijā celtniecībā: ēku, tvertņu, cauruļu siltināšanai. Izmantots arī nesējraķetes Energija izgatavošanā.


Krampova

Krampova ir skrajciems Rēzeknes novada Vērēmu pagastā.

No ciema ved divi grants seguma ceļi, uz Tūmužiem un Sondoriem, kuru garumi ir vienādi — 820 m.


Truši

Truši ir neliela auguma zīdītāji, kas pieder zaķu dzimtai (Leporidae). Zaķu dzimtā ir 11 ģintis, no kurām lielāko daļu sauc par trušiem, bet dažas ģintis, lai arī sauc par zaķiem, patiesībā ir truši, piemēram, klinšu zaķi (Pronolagus). Vēl vienu ģinti sauc gan par zaķiem, gan par trušiem — Hispīdu truši jeb Āzijas zaķi (Caprolagus). Zaķu dzimtā ir tikai viena īsto zaķu ģints — zaķi (Lepus). Vispazīstamākā trušu suga ir Eiropas trusis (Oryctolagus cuniculus), no kuras ir selekcionētas visas mājas truša šķirnes un kas ir introducēta daudzās pasaules vietās.


Veremes

Veremes (; agrāk kļūdaini saukts Verēmi, Vērēmi) ir skrajciems Rēzeknes novada Vērēmu pagastā. No ciema nosaukuma cēlies pagasta nosaukums.


FC Twente

FC Twente ir profesionāls futbola klubs, kas ir bāzēts Enshedē, Nīderlandē. Klubs tika dibināts 1965. gadā, apvienojoties klubiem Sportclub Enschede un Enschedese Boys. Pašlaik spēlē Nīderlandes futbola augstākajā līgā Eredivisie. Savas mājas spēles komanda aizvada De Grolsch Veste stadionā. 2009.—2010. gada sezonā Twente uzvarēja Eredivisie turnīrā, kas ir pirmais un pagaidām vienīgais Nīderlandes čempiona tituls kluba vēsturē. Twente futbolisti ir trīs reizes izcīnījuši Nīderlandes (KNVB) kausu un divas reizes Nīderlandes superkausu jeb Johana Kruifa kausu. Lielākais panākums Eiropas klubu turnīros ir iekļūšana 1974.–1975. gada sezonas UEFA kausa finālā, kur ar 1–5 divu spēļu summā piekāpās Menhengladbahas "Borussia".


Vizulītis

Vizulītis () ir ezers Latvijā, Rēzeknes novada Vērēmu pagastā. Ezers ir caurteces: ietek pāris strautu, bet iztek strauts uz Sološu ezeru. Krasti ezeram slīpi, gultne dūņaina. Vizulītī mīt karūsas, asari, līdakas, raudas, līņi un karpas. Ezera austrumu daļa ietilpst Adamovas ezera dabas parkā.


Viļakas iela (Rēzekne)

Viļakas iela ir iela ar asfalta un grants segumu Rēzeknes Ziemeļu rajonā un Makarovkā, kā arī Stučevā. Viļakas iela sākas krustojumā ar Atbrīvošanas aleju un beidzas krustojumā ar Rīgas ielu. Kopējais ielas garums ir 2,2 km un tā sastāv no 2—4 braukšanas joslām.


Viļakas iela

Viļakas iela var būt: Viļakas iela — iela Baltinavā. Viļakas iela — iela Rēzeknē un Stučevā. Viļakas iela — iela Žīguros.


Žīguri

Žīguri () ir ciems Balvu novadā, Žīguru pagasta centrs. Izvietojušies Viricas upītes krastos pie tagad slēgtās Gulbenes—Abrenes dzelzceļa līnijas 36 km no novada centra Balviem un 253 km no Rīgas.

Apdzīvotā vieta sākusi veidoties pēc 1927. gada, kad tika atvērta Žīguru dzelzceļa stacija. 1944. gadā Žīguros tika izveidots mežrūpniecības kombināts, 1945. gadā — kokzāģētava. 1959. gadā Žīguros bija 1015 iedzīvotāji, 1989. gadā — 975, 2000. gadā — 928.

Žīguru ciemā atrodas pagasta pārvalde, Žīguru pamatskola, pirmskolas izglītības iestāde "Lācītis", Annas Āzes Meža muzejs, kultūras nams, bibliotēka, vasaras estrāde, pludmale, ģimenes ārsta privātprakse, pasta nodaļa, veikali, frizētava, hokeja laukums.


Stučeva

Stučeva (arī Stučova) ir skrajciems Rēzeknes novada Vērēmu pagastā. Ciems atrodas pagasta dienvidos, Rēzeknes pilsētas tiešā tuvumā, kura to aplenc no trim pusēm.

Caur Stučevu iet viena no Rēzeknes ielām — Viļakas iela, tomēr neviena māja ciemā uz šīs ielas nav numurēta.


Organizācija

Organizācija ir indivīdu apvienība, kas apvienojusies vai ir apvienota, kādu kopīgu mērķu realizēšanai. Ar šo vārdu var saprast arī noteiktu struktūru, uzbūvi, sistēmu, kurā ir organizēta kāda grupa, cilvēka apvienība.

Tiek izdalītas sabiedriskās un politiskās organizācijās. Sabiedriskās organizācijās cilvēki apvienojas brīvprātīgi un to vieno kopīgs mērķis, kas ir fiksēts statūtos vai citos dokumentos. Politiskā organizācijā cilvēki arī apvienojas brīvprātīgi, tomēr tai ir raksturīga institucionalizēta, strukturēta uzbūve. Tā pauž noteiktus politiskos mērķus un realizē politisko programmu, piedaloties politikā, valsts pārvaldīšanā un citviet. Politiskā organizācija parasti ir partija. Objektīvi abos gadījumos šīs cilvēku apvienības veic politisko darbību, jo tās piedalās sabiedrības pārvaldīšanā.

Organizācija var būt arī struktūra, uzbūve, piemēram, uzņēmuma uzbūve vai arī ražošanas vadīšanas sistēma.


Neimaijere III

Neimaijere III () ir Vācijas vissezonas polārstacija Antarktīdā. Izvietojusies karalienes Modas Zemē uz 200 m biezā Ēkstrema šelfa ledāja Atkas līča krastā 5,5 km no ledāja frontes. Izbūvēta 2009. gadā kā aizvietotāja sniegā iegrimušajai stacijai Neimaijere II. Oficiāli atklāta 20. februārī, nosaukums mantots no iepriekšējām stacijām, kas savukārt nosauktas par godu vācu ģeofiziķim un polārpētniekam Georgam fon Neimaijeram. Jaunā stacija paredzētu 25-30 gadu ilgai ekspluatācijai un tās izbūves kopējās izmaksas tiek lēstas ap 39 miljoni eiro. Kopā ar šelfa ledāju stacija pārvietojas ziemeļu virzienā 355° azimutā ar ātrumu 157 m/gadā.


Ortopēdija

Ortopēdija ( — 'taisns', paideia — 'audzināšana') ir medicīnas nozare, kas ārstē un pēta balsta un kustību orgānu sistēmas bojājumus un deformācijas, kā arī nodarbojas ar to profilaksi. Ortopēdijā kaulu un muskuļu traumu, sportā gūtu savainojumu, deģeneratīvu slimību, infekciju un audzēju izraisītu bojājumu ārstēšanā izmanto gan ķirurģiskas metodes, gan risinājumus, kas ļauj izvairīties no ķirurģiskas iejaukšanās. Ortopēdija nodarbojas arī ar bojātu vai zaudētu kustību aparāta daļu protezēšanu.


Melodiskais hārdkors

Melodiskais hārdkors () ir hārdkora apakšžanrs, kam raksturīga pastiprināta pievēršanās skanējuma melodiskumam. Žanra veidotā mūzika pārsvarā sastāv no ātriem hārdkora bungu ritmiem, sarežģītiem ģitāras rifiem un melodisku dziedāšanu.


NBA simboliskā izlase

NBA simboliskā izlase ir ikgadēja no NBA līgas regulārās sezonas labākajiem spēlētājājiem izveidota simboliska komanda. Kopumā tiek nosauktas trīs izlases, kuras katra sastāv no diviem uzbrucējiem, diviem aizsargiem un viena centra spēlētāja. Visvairāk reižu sezonas simboliskajā izlasē ticis iekļauts Karīms Abduldžabārs (15 reizes).


NBA simboliskā debitantu izlase

NBA simboliskā debitantu izlase ir ikgadēja no NBA līgas regulārās sezonas labākajiem debitantiem izveidota simboliska komanda. Kopš 1989. gada tiek nosauktas divas simboliskās izlases.


Kategorija:Nepabeigti raksti par Rēzekni

Šajā kategorijā ir nepabeigti raksti par Rēzekni.

Lai pievienotu rakstu šai kategorijai, izmantojiet veidni .


DROMLAN

DROMLAN ( — 'Karalienes Modas Zemes gaisa [satiksmes] tīkls') ir starptautisks sadarbības projekts aviotransporta nodrošināšanai Karalienes Modas Zemē Antarktīdā.

Projekts aizsāks 2002. gadā un tā dalībnieki ir visi Nacionālo antarktisko programmu pārvaldnieku komitejas (Committee of Managers of National Antarctic Programs, COMNAP) biedri. Pašreizējās dalībvalstis ir Beļģija, Somija, Vācija, Indija, Japāna, Nīderlande, Norvēģija, Krievija, Dienvidāfrika, Zviedrija un Apvienotā Karaliste. Transporta pakalpojumus nodrošina Keiptaunā bāzeta Dienvidāfrikas kuģu un aviācijas polāro pārvadājumu kompānija ALCI (Antarctic Logistics Centre International).


Makarovka (Rēzekne)

Makarovka ir viens no Rēzeknes mikrorajoniem, kuras robeža pilsētā iet pa Ventspils — Maskavas un Pēterburgas — Varšavas dzelzceļa līnijām.


NBA simboliskā aizsardzības izlase

NBA simboliskā aizsardzības izlase ir ikgadēja no NBA līgas regulārās sezonas labākajiem spēlētājājiem aizsardzībā izveidota simboliska komanda. Kopumā tiek nosauktas divas izlases. Visvairāk reižu sezonas simboliskajā izlasē ticis iekļauts Tims Dankans (13 reizes).


Lolita Čigāne

Lolita Čigāne (dzimusi Ozolniekos) ir latviešu sabiedriskā darbiniece, politiķe, pasniedzēja un konsultante starptautiskās organizācijās. Strādājusi žurnālistikā un bijusi sabiedriskās politikas analītiķe un starptautiska konsultante labas pārvaldības, pretkorupcijas un vēlēšanu jautājumos. Bijusi ievēlēta vairākos Saeimas sasaukumos. Kopš 2020. gada bijusi vairāku EDSO vēlēšanu misiju vadītāja.


Nickelback

Nickelback ir kanādiešu alternatīvā roka grupa, kas tika dibināta 1995. gadā. Nickelback bāzējas Hannā, Albertas provincē, Kanādā. Grupas sastāvā ir Čads Krogers (vadošais vokāls, ģitāra), Raiens Pīks (ģitāra, bekvokāls), Maiks Krogers (basģitāra) un Daniels Adērs (bungas, bekvokāls). Lai arī pamatā grupa izpilda rokmūziku, tā eksperimentē ar dažādiem stiliem — popu un kantrīmūziku, taču pamatā grupa izpilda smago roku un post-grunge. Nickelback ir viena no komerciāli visveiksmīgākajām Kanādas grupām, pārdodot vairāk nekā 30 miljonos ierakstu visā pasaulē. Nickelback ierindojas 11. vietā 2000. gados vislabāk pārdotāko mākslinieku ierakstu topā un otrajā vietā aiz The Beatles ASV 2000. gados vislabāk pārdotāko ārzemju mākslinieku ierakstu sarakstā. 2009. gada decembrī izveidotajā Billboard Magazine sarakstā Artists of the Decade grupa ieņēma 7. vietu. Nickelback savus albumu ir pārdevusi vairāk nekā 21 miljonos kopiju ASV.

Nickelback ir izdevuši septiņus studijas albumus, vienu izlases albumu, vienu EP ierakstu, 21 singlu un piecus videoalbumus.


2. latviešu strēlnieku brigāde

2. Latviešu strēlnieku brigāde bija latviešu strēlnieku bruņots formējums, kas piedalījās Pirmā pasaules kara kaujās 1916. un 1917. gadā. Brigādi izveidoja 1916. gada 3. novembrī un tās komandieris bija pulkvedis Andrejs Auzāns, no 1917. gada 27. aprīļa pulkvedis Ansis Lielgalvis. Brigādes ārsts bija Pēteris Sniķers, luterāņu mācītāji Pēteris Apkalns un Fricis Šmithens, pareizticīgo priesteris A. Jansons.


1. latviešu strēlnieku brigāde

1. latviešu strēlnieku brigāde bija latviešu strēlnieku bruņots formējums, kura vienības piedalījās Pirmā pasaules kara kaujās no 1915. līdz 1918. gadam. Brigādi izveidoja 1916. gada 3. novembrī un tās komandieris bija ģenerālis Augusts Ernests Misiņš (no 6.11.1916.), pulkvedis Georgs Karlsons (no 13.3.1917.), pulkvedis Kārlis Goppers (no 7.4.1917.), pulkvedis Mārtiņš Peniķis (no 6.10.1917.). 1917. gada 30. decembrī 1. latviešu strēlnieku brigāde tika pārdēvēta par 1. latviešu strēlnieku divīziju (komandieris pulkvedis Gustavs Mangulis) un iekļauta latviešu strēlnieku korpusā. Pēc Brestļitovskas miera līguma nosacījumiem 1918. gada 6. aprīlī latviešu strēlnieku vienības tika demobilizētas.


Lerija O'Braiena čempionu balva

Lerija O'Braiena čempionu balva () tiek piešķirta tai Nacionālās basketbola asociācijas komandai, kas uzvar finālsērijā katras sezonas noslēgumā. Pašreizējā balva tika ieviesta 1977. gadā, līdz 1984. gadam tā bija pazīstama kā Voltera A. Brauna balva (Walter A. Brown Trophy). Pašreizējais balvas nosaukums ir no 1984. gada, kad tā tika nosaukta par godu bijušajam NBA komisāram Lerijam O'Braienam, kurš bija līgas vadītājs laika posmā no 1975. līdz 1983. gadam. Par pirmajiem balvas ieguvējiem kļuva Bostonas "Celtics", kas 1984. gada finālsērijā uzvarēja Losandželosas "Lakers". Pašreizējie balvas īpašnieki ir Milvoki "Bucks", kas uzvarēja 2021. gada finālsērijā.


Voltera A. Brauna balva

Voltera A. Brauna balva (Walter A. Brown Trophy) tika piešķirta tai NBA komandai, kas uzvar finālsērijā katras sezonas noslēgumā. Balva pastāvēja laika posmā no līgas pirmsākumiem 1949. gadā līdz 1977. gadam, kad šī balva tika nomainīta uz Lerija O'Braiena čempionu balvu. Trofeju uz vienu gadu paturēja uzvarētājkomanda, taču nākamās sezonas beigās tā tika piešķirta jaunajiem uzvarētājiem. Sākotnēji balva tika saukta par NBA finālu balvu, taču 1964. gadā tika pārsaukta Voltera Brauna vārdā, kurš bija viens no galvenajiem BAA un Nacionālās basketbola līgas apvienošanās iniciatoriem 1949. gadā.


LGK atrakcijas

LGK atrakcijas ir Siguldā bāzēts uzņēmums, kas nodarbojas ar piepūšamo konstrukciju (piepūšamās atrakcijas, piepūšamās teltis, piepūšamos vides reklāmas objektus, piepūšamo sporta inventāru) ražošanu, nomu un apkalpošanu. Uzņēmumu dibināja 1989 gadā Atis Ostups un Ivars Beitāns. Nodrošina drošības un kvalitātes ievērošanu izstrādājumos saskaņā ar Eiropas standartu (EN 14960:2006), kā arī izmanto sertificētus un pārbaudītus, Eiropas savienībā ražotus PVH materiālus, kas garantē profesionālu atrakciju izgatavošanu un to atbilstību cenai. Kā pirmie Latvijā organizēja gumijlēkšanas atrakcijas, kā arī kā pirmie Baltijā izveidoja atrakciju ražotni.


Atmodas iela (Rēzekne)

Atmodas iela ir 0,5 km gara iela ar asfalta segumu Rēzeknes Ziemeļu rajonā. Tā sākas krustojumā ar Kosmonautu ielu un beidzas krustojumā ar Metālistu ielu. Atmodas ielas kreisajā pusē atrodas skvērs, kur Otrā pasaules kara laikā atradās nacistu karagūstekņu nometne "Štalag-340" ().


Atmodas iela

Atmodas iela var būt: Atmodas iela — iela Aizputē. Atmodas iela — iela Dobelē. Atmodas iela — iela Iecavā. Atmodas iela — iela Inčukalnā. Atmodas iela — iela Jēkabpilī. Atmodas iela — iela Jelgavā. Atmodas iela — iela Krāslavā. Atmodas iela — iela Ķekavā. Atmodas iela — iela Priekuļos. Atmodas iela — iela Rēzeknē. Atmodas iela — iela Rīgā. Atmodas iela — iela Siguldā. Atmodas iela — iela Smiltenē. Atmodas iela — iela Talsos.


Dzelzceļa iela (Malta)

Dzelzceļa iela ir iela Maltā. Iela iet paralēli dzelzceļa līnijai Rēzekne—Daugavpils, un tajā atrodas dzelzceļa stacija "Malta".


Arnis Račinskis

Arnis Račinskis (dzimis Rīgā) ir latviešu mūziķis, dziesmu autors un mūziķas producents. Pazīstams kā grupas Laika Suns dziedātājs un ģitārists.


Jānis Ziemeļnieks

Jānis Ziemeļnieks, īstajā vārdā Jānis Krauklis, (dzimis Bānūžu muižā, miris Rīgā) bija latviešu dzejnieks un žurnālists.


Mārtiņš Beķers

Mārtiņš Beķers (dzimis Madonā, miris Rīgā) bija Latvijas Valsts emeritētais zinātnieks, habilitētais bioloģijas zinātņu doktors, Latvijas Universitātes profesors.


Ilze Indrāne

Ilze Indrāne, īstajā vārdā Undina Jātniece, (dzimusi Undīna Liepiņa ) ir latviešu pedagoģe, rakstniece un dramaturģe. Bijusi Kusas skolas direktore.


Ēriks Kleptons

Ēriks Patriks Kleptons (; dzimis Riplejā, Anglijā) ir angļu ģitārists, vokālists, dziesmu autors un Crossroads dibinātājs. Ē. Kleptons ir vienīgais trīs reizes Rokenrola slavas zālē iekļuvušais mūziķis: vienu reizi kā solists, abas pārējās reizes kā grupu The Yardbirds un Cream dalībnieks. 2003. gadā žurnāls Rolling Stone atzina Ē. Kleptonu par ceturto visu laiku labāko ģitāristu pasaulē. 1994. gadā viņš tika apbalvots ar Britu Karalistes orderi par savu darbību mūzikas jomā. 2006. gadā kā grupas Cream dalībnieks viņš tika apbalvots ar Grammy mūža ieguldījuma balvu.

Ē. Kleptona veiksmīgākais soloalbums ir From the Cradle, kurš tika izdots 1994. gada 13. septembrī. Albums tika sertificēts ASV ar trīskāršo multiplatīna disku, Francijā tas tika sertificēts ar divkāršo zelta disku. Kopumā ir izdevis 20 solo studijas albumus, 37 albumus ar citām grupām. Tāpat viņš izdeva 26 solosinglus un 39 singlus, kas tika ierakstīti ar citām grupām.


Aleksandrs Bieziņš

Aleksandrs Bieziņš (1897-1975) bija latviešu bērnu ķirurgs, LU Medicīnas fakultātes profesors, bērnu ķirurģijas — ortopēdijas skolas izveidotājs LPSR.


Mājas trusis

Visi mājas truši ir cēlušies, pieradinot savvaļas Eiropas trusi (Oryctolagus cuniculus), kura dzimtene ir Eiropas dienvidrietumi — Spānija un Portugāle.

Mājas trušus audzē, lai iegūtu gaļu, kažokādu un vilnu dažādu vilnas izstrādājumu ražošanai, kā arī istabas truši tiek turēti mājas apstākļos kā mīļdzīvnieki. Lauksaimniecībā audzētie truši tiek turēti būros, aizgaldos vai ierobežotos aplokos brīvā dabā.


Gada putns Latvijā

Gada putns ir viens no ikgadējiem Latvijas dabas simboliem, ko kopš 1996. gada katru gadu izraugās Latvijas Ornitoloģijas biedrība. Parasti par Gada putnu tiek izraudzīta suga, kurai ornitologi vēlas pievērst sabiedrības uzmanību, lai iegūtu vairāk informācijas sugas izpētei vai arī veiktu īpašus pasākumus tās aizsardzībai. Šo iemeslu dēļ bieži par Gada putnu kļuvušas īpaši aizsargājamas putnu sugas, vai arī sugas, pēc kuru populācijas stāvokļa var spriest par noteiktu biotopu stāvokli un izmaiņām.

Gada putna akcijas ideja ir radusies Vācijā, kur Vācijas Putnu aizsardzības biedrība pirmo reizi pasludināja gada putnu 1971. gadā — lielo piekūnu. Akcija kļuva populāra un tai sekoja citas organizācijas Vācijā un citās valstīs. Igaunijā gada putns tiek noteikts kopš 1995. gada, un šai laikā viena suga ir bijusi nominēta divas reizes: Igaunijas nacionālais putns bezdelīga.


Dželbārta šelfa ledājs

Dželbārta šelfa ledājs () ir šelfa ledājs Princeses Martas krastā Karalienes Modas Zemē Antarktīdā. Izvietojies starp Halvfarrigena grēdu rietumos un Blošimenas un Novijas salām austrumos. Ledājs ir ap 110 km garš un 100 km plats. Dienvidos no ledāja paceļas Jēvera kalni. Ledāju pirmie nokartēja norvēģu-zviedru-britu antarktiskā ekspedīcija 1949.-1952. gadā. Nosaukts par godu šīs ekspedīcijas dalībniekam austrāliešu pētniekam Džonam Dželbārtam (John E. Jelbart), kurš gāja bojā vadot traktoru un pārkrītot pār Kvara šelfa ledāja malu 1951. gada 24 februārī.


83. Kinoakadēmijas balva

83. Kinoakadēmijas balvas tika pasniegtas Kodak teātrī, Holivudā, ASV. Balvu pasniegšanu vadīja aktieri Džeimss Franko un Anna Hetaveja. ASV ceremonija tika translēta ABC televīzijas kanālā. Visvairāk nominācijas (divpadsmit) saņēma filma "Karaļa runa". Par gada labāko filmu tika atzīta "Karaļa runa", kas kopumā saņēma 4 balvas. Tikpat daudz balvas ieguva "Pirmsākums".


Jānis Ilsters

Jānis Ilsters (dzimis , miris ) bija latviešu skolotājs, botāniķis, daiļdārznieks, novadpētnieks, un dzejnieks.


Tabula

Tabula ir veids, kā vizuāli attēlot un vienlaicīgi arī sakārtot vai organizēt datus. Tabula nav vienīgais veids datu sakārtošanai, taču tā ir valdošā metode komunikācijā, pētījumos un datu analīzē. Šāds datu organizēšanas veids ir sastopams presē, ar roku rakstītās piezīmēs, datoru programmatūrā, arhitektūrā, ceļa zīmēs un vairākās citās vietās. Tabulas var ievērojami atšķirties savā daudzpusībā, struktūrā, elastīgumā, attēlojumā un lietojumā. Grāmatās un tehniskajos rakstos tabulas parasti atdala no galvenā teksta numurētos un izceltos blokos.


Ratinīki

Ratinīki var būt: Ratinīki — apdzīvota vieta Rēzeknes novada Dricānu pagastā. Ratinīki — apdzīvota vieta Rēzeknes novada Vērēmu pagastā. Čornajas pagasta vidējciema Ratnieki pamatnosaukums. Ozolmuižas pagasta skrajciema Ratinieki pamatnosaukums.


Ratinīki (Vērēmu pagasts)

Ratinīki ir skrajciems Rēzeknes novada Vērēmu pagastā. Ciems atrodas pagasta dienvidos, Rēzeknes pilsētas un Griškānu pagasta pierobežā.

Ratinīkos turpinās Rēzeknes pilsētas Noliktavu iela, kuras galā atrodas komercfirma "NOOK, LTD".


Noliktavu iela (Rēzekne)

Noliktavu iela ir 1,4 km gara iela Rēzeknes Ziemeļu rajonā un Ratinīkos. Noliktavu iela ir Maskavas ielas turpinājums, kura iet līdz komercfirmai "NOOK, LTD".


Noliktavu iela

Noliktavu iela var būt: Noliktavu iela — iela Limbažos. Noliktavu iela — iela Preiļos. Noliktavu iela — iela Rēzeknē un Ratinīkos. Noliktavu iela — iela Siguldā.


Noliktavas iela

Noliktavas iela var būt: Noliktavas iela — iela Alūksnē. Noliktavas iela — iela Cēsīs. Noliktavas iela — iela Dobelē. Noliktavas iela — iela Jūrmalā. Noliktavas iela — iela Liepājā. Noliktavas iela — iela Rīgā. Noliktavas iela — iela Robežnieku pagasta Robežniekos. Noliktavas iela — iela Saulkrastos. Noliktavas iela — iela Skrundā. Noliktavas iela — iela Talsos.


Emma Jūhansone

Emma Jūhansone (; dzimusi Sollefteo, Zviedrijā) ir bijusī Zviedrijas riteņbraucēja. Karjeras laikā Jūhansone ieguva daudz otro un trešo vietu nozīmīgās sacensībās, tāpēc izpelnījās iesauku "Sudraba Emma". 2013. gadu viņa noslēdza ieņēma pirmo vietu UCI pasaules rangā.

Pekinā viņa izcīnīja sudraba medaļu grupas braucienā. Londonā šajā distancē viņa ieņēma 6. vietu. 2016. gada olimpiskajās spēlēs Jūhansone izcīnīja vēl vienu sudraba medaļu grupas braucienā.

2009. gadā viņa ieguva otro vietu UCI sieviešu šosejas riteņbraukšanas pasaules kausa kopvērtējumā pēc iegūtās 2. vietas Trofeo Alfredo Binda-Comune di Cittiglio, 3. vietas Ronde van Vlaanderen un uzvaras Ronde van Drenthe posmos. Pēc sezonas trim posmiem viņa bija kopvērtējuma līdere. E. Jūhansone ir otrā zviedru riteņbraucēja, kas ir valkājusi UCI Pasaules kausa līderes kreklu, pirmā bija Susanna Ljunskoga. 2010. gada Pasaules čempionātā viņa izcīnīja bronzu grupas braucienā, tāpat viņa uzvarēja 2010. gada Zviedrijas čempionātā grupas braucienā. Par Zviedrijas čempioni vēl ir kļuvusi 2005. gada grupas braucienā, 2007. un 2008. gada Zviedrijas čempionātos grupas braucienā. 2009. gadā šajā distancē viņa izcīnīja trešo vietu. 2008. gada Pasaules čempionātā ieņēma 4. vietu grupas braucienā.


Blošimena

Blošimena () ir ledus pacēlums Princeses Martas krastā Antarktīdā. Izvietojusies starp Fimbulisenu austrumos un Dželbārta šelfa ledāju rietumos uz ziemeļiem no Novijas salas. Salas ziemeļu krastu apskalo Hokona VII jūra. Paceļas virs apkārtējā ledāja par , platība ap 1180 km². Salu atklāja un noteica tās aprises norvēģu-britu-zviedru antarktiskā ekspedīcija 1951.-1952. gadā un Norvēģijas antarktiskā ekspedīcija 1958.-1959. gadā, kas nosauca to kopā ar uz dienvidiem esošo ledus pacēlumu par "Zili atmirdzošo" (blå – zils, skim – atmirdzums). 1961. gadā PSRS antarktiskā ekspedīcija atklāja, ka pastāv divi atsevišķi pacēlumi un nosauca dienviddaļu par Noviju, bet ziemeļdaļu — par Krugliju (купол Круглый).

Uz šelfa ledāja austrumos no salas atradās Norvēģijas polārstacija Norveja (1957-1960) un trīs secīgas Dienvidāfrikas stacijas SANAE (1962-1997). Pēc dienvidāfrikāņu stacijas pārnešanas iekšzemē SANAE stacijas vietā funkcionē vasaras loģistikas stacija Ībeisa.


Ratnieki

Ratnieki var būt: Ratnieki — apdzīvota vieta Augšdaugavas novada Kalupes pagastā. Ratnieki — apdzīvota vieta Cēsu novada Līgatnes pagastā. Ratnieki — apdzīvota vieta Rēzeknes novada Čornajas pagastā. Ratnieki — izzudušais ciems Ķekavas novada Ķekavas pagastā. Atvaru cits nosaukums. Ratnīku cits nosaukums.


Pasaules Brīvo latviešu apvienība

Pasaules Brīvo latviešu apvienība (PBLA) ir ārzemju latviešu centrālo organizāciju augstākā pārstāvība. PBLA izveidojās 20. gs. 50. gados kā trimdas latviešu galvenā organizācija. Tās galvenais mērķis bija sekmēt latviešu tautas atbrīvošanu un Latvijas valsts un neatkarības atjaunošanu un kultūras saglabāšanu, kā arī nodrošināt dažādu zemju latviešu apvienību sadarbību. Šobrīd PBLA galvenais mērķis ir apvienot visus latviešus darbā par Latvijas brīvību un valsts neatkarību, veicināt organizētas latviešu kopienas uzturēšanu ārzemēs un sekmēt latviešu tautas vienotību pasaulē.


Treknie gadi

"Treknie gadi" ir termins, ar kuru Latvijā apzīmē valsts ekonomikas straujās izaugsmes periodu no 2006. līdz 2008. gadam. Tas cēlies no toreizējā Ministru prezidenta Aigara Kalvīša Vecgada uzrunas Latvijas Televīzijā , kurā viņš atsaucās uz Bībeles stāstu par Jāzepu.


Zaķu dzimta

Zaķu dzimta (Leporidae) ir zaķveidīgo kārtas (Lagomorpha) maza auguma zīdītāju (Mammalia) dzimta, kas apvieno zaķus un trušus. Zaķu dzimtā ir 62 sugas, kas sistematizētas 11 ģintīs.

Zinātniskais nosaukums ir atvasināts no latīņu vārda lepus, kas latviski nozīmē zaķis. Visas zaķu dzimtas ģintis, izņemot zaķu ģints (Lepus), aptver dažādu sugu trušus. Tomēr ir daži izņēmumi, piemēram, hispīdu trusis (Caprolagus hispidus) tiek saukts reizēm par zaķi, vai klinšu trušus (Pronolagus) sauc arī par klinšu zaķiem.


Vloščova

Vloščova () ir pilsēta, apriņķa un tāda paša nosaukuma gminas centrs Polijas dienviddaļā, Sventokšiskas vojevodistes rietumos. Pilsētas pievārtē 1599. gadā dzimis Polijas nacionālais varonis Stefans Čarņeckis (Stefan Czarniecki, 1599 - 1665).


Vloščovas apriņķis

Vloščovas apriņķis () ir apriņķis Polijā, Sventokšiskas vojevodistes rietumos. Robežojas ar Sventokšiskas vojevodistes Koņskes, Kelces, un Jendžejovas apriņķiem, Silēzijas vojevodistes Čenstohovas un Zaverces apriņķiem, kā arī Lodzas vojevodistes Radomsko apriņķi.


Transmissions

Transmissions ir grupas Juno Reactor debijas albums. Albuma populārākā dziesma ir High Energy Protons, kas ieguva lielu popularitāti klubu mūzikas apritē.


Atipiskā pneimonija

Atipiskā pneimonija ir pneimonijas paveids, ko visbiežāk izraisa mikoplazmas, hlamīdijas un legionellas un citas baktērijas. Atipiskas pneimonijas var izraisīt arī sēnītes, protozoji un vīrusi.


Ford Anglia

Ford Anglia ir vieglā automobiļa modelis, kas tika ražots uzņēmumā Ford of Britain. No 1939. līdz 1967. gadu tika izlaisti četri dažādi Anglia paaudžu modeļi. Automobilis tika eksportēts uz daudzām valstīm.

Kopumā samontēja 1 594 486 Ford Anglia automobiļus, pēc tam šo modeli pārdēvēja par Ford Escort. Visām modeļiem bija divas sānu durvis. Četru durvju versija ar uzlabotu salona apdari tika ražota tikai līdz 1961. gadam kā Ford Prefect. Saistīts modelis ir arī Ford Popular, ko ražoja no 1953. līdz 1962. gadam, tā bija vēl vienkāršāka un lētāka Anglia variācija.


Džordžs

Džordžs I - Lielbritānijas karalis Džordžs I - Grieķijas karalis Džordžs II Džordžs III Džordžs IV Džordžs V Vindzors Džordžs VI Vindzors


Ford Comète

Ford Comète (vai arī Simca Comète) bija Francijā būvēta automašīna (Ford Motor kompānija) laika posmā starp 1951. — 1954. gadam, pateicoties franču subsidētajai Ford SAF kompānijai. Tas bija iecerēts kā luksusa modelis. Comète virsbūvi projektēja FACEL, kas ražoja vairāk pazīstamos Facel Vega luksusa automobiļus. Sākotnējais auto motors bija 2.2 L V8, ko ražoja Ford SAF franču projektētāji. Tas tika lietots arī uz Ford Vedette. Tika izmantota Pont A Moussin 4 ātrumu manuālā transmisija.

Sākotnējam modelim bija viens, horizontāls stienis pāri priekšējam režģim, ar hromētu aizsargu vai lodi tā centrā, kas, līdzās pārējiem, nedaudz līdzinājās līdzgaitnieka Studebaker produktiem. Tam bija tērauda riteņi ar hromētiem dekoratīvajiem diskiem. Lai gan auto izskatījās, raksturojās un tika būvēts kā apbrīnas vērts un pircējus piesaistošs objekts, mazais motors smago Comète padarīja nespēcīgu un neuzticamu.

1953. gadā parādījās jaunais "Monte-Carlo" modelis ar 3.9 L V8 motoru (parasti ar šādu motoru aprīkoja Ford kravas automobiļus). Tā jauda bija 105 zirgspēki, un tas spēja ieskrieties ļoti ātri. Veiktspēja bija acīmredzami uzlabojusies, bet jaunais motors nepiesaistīja pircējus; tas kļuva pazīstams kā "kravas auto motors", jo tā lielais motora tilpums īpašniekam nozīmēja lielākus ceļa nodokļus. Jaunais modelis bija aprīkots ar viltus motora pārsega padziļinājumu un, ļoti tipiski Ford, krustiskām restēm (vertikāli un horizontāli, vienādā attālumā). Francūži šo režģi dēvēja par "coupe-frī" un "franču-frī griezēju"

Auto ražošanas laikā, franču milzis Simca bija pārņēmis Ford SAF, un beidzamos gadus ražošana norisinājās nu jau zem Simca vārda.


Niklauss Virts

Niklauss Emils Virts (; dzimis , miris ) bija Šveices datorzinātnieks, plašāk pazīstams kā vairāku programmēšanas valodu, tai skaitā Pascal izstrādātājs. Bijis pirmatklājējs vairākās programmatūras izstrādes tēmās. 1984. gadā viņš saņēma Tjūringa balvu par vairāku inovatīvu programmēšanas valodu izstrādi.

Miris , 89 gadu vecumā.


Privātie investori

Privātais investors ir privātpersona vai nevalstiska institūcija, kas iegulda privātos līdzekļus uzņēmējdarbībā.

Riska kapitāla ieguldījumos par privātu investoru (dažkārt sauktu arī par biznesa eņģeļi) sauc personu, kura uzņemas augstu risku, investējot kapitālu uzņēmumā, pirms naudu tam ir gatavas aizdot bankas vai riska kapitāla fondi. Privātie investori parasti ir turīgi cilvēki ar lielu pieredzi; viņi iegulda jaunos un perspektīvos projektos ne tikai savus finanšu līdzekļus, bet arī pieredzi, sakarus un labo vārdu.

Par privāto investoru dažkārt sauc arī publiskā un privātā partnerībā iesaistīto privāto partneri.


Ķīmijas tehnoloģija

Ķīmijas tehnoloģija (no , chēmeia — 'metālu sakausēšanas māka', τέχνη, tehnē — 'meistarība, māksla' un λογος, logos — 'mācība, jēdziens') ir zinātne par ķīmisko reakciju norisi, metodēm un īpatnībām rūpnieciskajos vai modelējošos procesos.

Ķīmijas tehnoloģijas procesā mainās izejmateriāla sastāvs vai tā iekšējā struktūra. Šajos procesos ķīmisku reakciju rezultātā rodas jaunas vielas, kurām ir citas ķīmiskās un fizikālās īpašības nekā izejmateriāliem. Piemēri: metālu iegūšana no rūdām, skābju, sārmu, sāļu ražošana utt. Ķīmijas tehnoloģijas procesā var rasties arī jauni materiāli - ķieģeļi, finieris, plēve, tinktūra, stikla šķiedra, kā arī produkti - pudeles, maisiņi, krūzes, laivu korpusi utt.

Ķīmijas tehnoloģijas speciālistu sauc par ķīmijas tehnologu.


Uzticamības pārbaude

Uzticamības pārbaude jeb padziļinātā izpēte (bieži tiek netulkojot lietots tradicionālais nosaukums angļu valodā Due diligence; (ASV) vai [ˌduː ˈdɪl.ə.dʒəns](brit.)) ir process, ko privātais investors veic, lai izlemtu par sadarbības veidošanu ar projekta attīstītāju. Tāpat arī to veic, lai pieņemtu lēmumu par uzņēmuma iegādi vai apvienošanos. Pārbaudes mērķis ir pārliecināties, ka uzņēmums, kas vēlas piesaistīt investīcijas pilnībā pilda tam uzliktās saistības. Šāds pārbaudes veids radies 20. gs. 30. gados ASV privāto investīciju tirgū.


Veidne:Fb cl footer

Avots: Klasifikācijas noteikumi:. # = Vieta; Sp = Spēles; U = Uzvaras; N = Neizšķirti; Z = Zaudējumi; + = Gūti vārti; − = Ielaisti vārti; Pkt = Punkti; Č = Čempions; R = Pazemināts; P = Paaugstināts; Q = Kvalificējies; O = Pārspēļu uzvarētājs.


Apšaude skolā

Apšaude skolā ir vardarbības veids, kurā tiek izmantots šaujamierocis un kas tiek izdarīts izglītības iestādēs. Bieži šajās apšaudēs uzbrucējs (uzbrucēji) ir saistīti ar mācību iestādi, tajā ir iesaistīti uzbrucēja skolas biedri un/vai mācību iestādes personāls. Galvenais uzbrukuma motīvs bieži ir atriebība vai apkaunojums. Apšaudes skolās mēdz notikt slaktiņu formā, kad tiek izvēlēti nejauši upuri, mēģinot nogalināt pēc iespējas vairāk cilvēku. Uzbrucēji pēc apšaudes nereti izdara pašnāvību.


Roberts Plānts

Roberts Entonijs Plānts (; dzimis , Vestbromvičā, Lielbritānijā) ir angļu mūziķis. Viņš ir pazīstams, pateicoties dalībai grupā "Led Zeppelin" un veiksmīgajai solokarjerai.


.ec

.com.ec — komerciālām struktūrām; .edu.ec — mācību iestādēm; .gov.ec — valsts pārvaldes struktūrām ; .org.ec — organizācijām; .mil.ec — aizsardzības iestādēm; .net.ec — interneta pakalpojumu sniedzējiem; .fin.ec — finanšu iestādēm un pakalpojumiem; .med.ec — medicīnas iestādēm; .pro.ec — profesionāļiem (advokātiem, arhitektiem utt.); .info.ec — vispārējai informācijai.


Suhedņova

Suhedņova () ir pilsēta un tāda paša nosaukuma gminas centrs Polijas dienviddaļā, Sventokšiskas vojevodistes ziemeļos.


Imants Lieģis

Imants Viesturs Lieģis (dzimis Lielbritānijā) ir latviešu diplomāts un politiķis, bijis Latvijas aizsardzības ministrs un 10. Saeimas deputāts, ievēlēts no partijas "Vienotība" saraksta. Saeimā vadīja Eiropas lietu komisiju un Latvijas delegāciju NATO Parlamentārajā Asamblejā. Latvijas vēstnieks Francijā.


Polaņeca

Polaņeca () ir pilsēta un tāda paša nosaukuma gminas centrs Polijas dienviddaļā, Sventokšiskas vojevodistes dienvidaustrumos pie Vislas. 1794. gada 7. maijā Polaņecā Tadeušs Koscjuško izdeva t.s. Polaņecas manifestu (), kurā daļēja tika atcelta dzimtsbūšana Polijā.

1979. gadā pilsētas pievārtē tika uzcelta viena no lielākajām TES Polijā — Elektrownia Połaniec.


Opatova

Opatova () ir pilsēta, apriņķa un tāda paša nosaukuma gminas centrs Polijas dienviddaļā, Sventokšiskas vojevodistes austrumos pie Vislas.

Pilsētas pievārtē dzimis Krakovas bīskaps un vēsturnieks Vincentijs Kadlubeks (Wincenty Kadłubek, 1161 - 1223).


Opatovas apriņķis

Opatovas apriņķis () ir apriņķis Polijā, Sventokšiskas vojevodistes austrumos. Robežojas ar Sventokšiskas vojevodistes Sandomežas, Stašovas, Kelces un Ostrovecas apriņķiem, Mazovijas vojevodistes Lipsko apriņķi, kā arī Ļubļinas vojevodistes Opoles un Krasņikas apriņķi.


Tukuma ģerbonis

Tukuma pilsētas ģerbonis ir viens no Tukuma pilsētas oficiālajiem simboliem. Apstiprināts . Vairākās vietās Tukumā un pilsētas apkārtnē ir izveidoti Tukuma ģerboņa atveidojumi dabā, respektīvi, kalns ar trīs eglēm vai vienkārši trīs egles.


Seņdzišova

Seņdzišova () ir pilsēta un tāda paša nosaukuma gminas centrs Polijas dienviddaļā, Sventokšiskas vojevodistes rietumos.

Cauri pilsētai iet Polijai netipiskā platsliežu Metalurģiskā dzelzceļa līnija (Linia Hutnicza Szerokotorowa), kura iet no Hrubešovas pie Ukrainas robežas līdz Slavkovai Silēzijā.


Kompaktdisks

Kompaktdisks (saīsināti CD, no ) ir apaļas formas plakans polikarbonāta disks (optiskais disks), ko lieto cipardatu glabāšanai. Informāciju no kompaktdiskiem nolasa ar lāzera stara palīdzību. CD tika izgudrots 1979. gadā, lai uzglabātu mūziku un citas skaņas, tādus diskus sauc arī par audio CD. Skaņas no audio CD var atskaņot ar kompaktdisku atskaņotāja palīdzību. Kompaktdiskus izmanto datortehnoloģijās datu glabāšanai, kaut gan CD nozīme samazinās, ieviešoties progresīvākām datu uzglabāšanas tehnoloģijām (piemēram, zibatmiņai u.c.).

Līdz 2007. gadam visā pasaulē tika pārdoti 200 miljardi kompaktdisku.


Stamporkova

Stamporkova () ir pilsēta un tāda paša nosaukuma gminas centrs Polijas dienviddaļā, Sventokšiskas vojevodistes ziemeļos.


Kazimeža Velka

Kazimeža Velka () ir pilsēta, apriņķa un tāda paša nosaukuma gminas centrs Polijas dienviddaļā, Sventokšiskas vojevodistes dienvidos.


Kazimežas apriņķis

Kazimežas apriņķis () ir apriņķis Polijā, Sventokšiskas vojevodistes dienvidos. Robežojas ar Sventokšiskas vojevodistes Piņčovas un Busko apriņķiem, kā arī Mazpolijas vojevodistes Dombrovas, Tarnovas, Prošovices un Mehovas apriņķiem.


Ožarova

Ožarova () ir pilsēta un tāda paša nosaukuma gminas centrs Polijas dienviddaļā, Sventokšiskas vojevodistes austrumos.

Netālu no pilsētas ir Īrijas kompānijas CRH plc cementa rūpnīca.


Hencini

Hencini () ir pilsēta un tāda paša nosaukuma gminas centrs Polijas dienviddaļā, Sventokšiskas vojevodistē.

Vēsturiskā brūnā marmora ieguves vieta. Rakstos pirmoreiz minēta 1275. gadā. XIII gadsimta beigās - XIV gadsimta sākumā šeit tika uzbūvēta iespaidīga karaļa pils, kopš XVIII gadsimta - drupās.


Kelces apriņķis

Kelces apriņķis () ir apriņķis Polijā, Sventokšiskas vojevodistes centrālajā daļā. Robežojas ar Sventokšiskas vojevodistes Skaržisko, Starahovices, Ostrovecas, Opatovas, Stašovas, Busko, Piņčovas, Jendžejovas, Vloščovas un Koņskes apriņķiem, kā arī Kelces pilsēta ir apriņķa anklāvs.


Privātais kapitāls

Privātais kapitāls () ir investīcijas biržā vēl nekotētos uzņēmumos, tās veic šim nolūkam dibināti privātā kapitāla fondi. Eiropā plašākā aktīvu klase tiek saukta par privāto kapitālu to sadalot apakšklasēs - riska kapitāls (venture capital - angļu val.) un izpirkšanas (buyout - angļu val.) finansējums. Savukārt ASV nereti šo plašāko aktīvu klasi sauc par riska kapitālu, bet lielos izpirkšanas fondus — par privāto kapitālu.

Konkrētu privātā kapitāla dzimšanas dienu ir grūti nosaukt, tomēr tiek uzskatīts, ka riska kapitāla (venture capital funds - angļu val.) pirmsākumi ir meklējami 20.gadsimta 40.gadu otrajā pusē. Strukturēti izpirkšanas darījumu un vēlās izaugsmes kapitāla fondi (private equity funds - angļu val.) darbojas kopš 20.gasimta 70.gadiem.


Izaugsmes kapitāls

Izaugsmes kapitāls ir privāta kapitāla ieguldījuma veids, kas nodrošina nobriedušus uzņēmumus ar papildus līdzekļiem investīciju veikšanai, lai paplašinātu vai pārstrukturētu darbību, lai veicinātu izaugsmi.

Izaugsmes kapitāla darījumu ietvaros saņemtie līdzekļi var tikt ieguldīti ražošanas attīstībā, pakalpojumu klāsta paplašināšanā, jaunu tirgu apgūšanā, konkurentu pārpirkšanā vai citos uzņēmumam būtiskos investīciju projektos. Izaugsmes kapitāla darījumi pēc būtības ir līdzīgi riska kapitāla darījumiem, taču atšķiras pēc investīciju lieluma (tie ir lielāki), kā arī pēc uzņēmuma dzīves cikla fāzes, kurā darījums tiek veikts. Parasti izšķir divas izaugsmes kapitāla fāzes: Agrīna izaugsmes stadija (early stage expansion). Uzņēmums jau ģenerē ienākumus, taču vēl nav peļņu nesošs. Šajā stadijā bieži investē riska kapitāla fondi. Vēla izaugsmes stadija (late stage expansion). Ir reāls apgrozījums un peļņa, taču nepieciešami papildus līdzekļi, lai straujāk palielinātu apgrozījumu, kas rezultētos lielākā peļņā. Lielākoties šis izaugsmes kapitāls prasa lielus līdzekļu apjomus, kurus dod privātā kapitāla fondi.


Izpirkšanas darījums

Izpirkuma jeb izpirkšanas darījums () ir pārpirkšanas veids, kas parasti tiek veikts uzņēmumu brieduma posmā un tajā privātā kapitāla fonds kopā ar partneriem vai bez tiem veic uzņēmuma pārpirkšanu, iegādājoties uzņēmuma daļas no esošajiem īpašniekiem.

Privātā kapitāla fondi parasti ir ieinteresēti veikt izpirkuma darījumus gadījumos, kad uzņēmums jau spēj nodrošināt stabilu peļņu, tādēļ izpirkuma darījumi bieži vien tiek veikti uzņēmumu brieduma fāzē — laikā, kad tiek veikta meitas uzņēmumu pārdošana vai cita veida restrukturizācija. Parasti izdala šādus izpirkuma darījumu veidus: Uzņēmuma izpirkšanas darījums ar vadības līdzdalību (management buyout — MBO), kurā uzņēmuma vadība kopā ar privātā investīciju fondu pārpērk uzņēmumu; Uzņēmuma izpirkšanas darījums ar ārējas vadības komandas līdzdalību (management buy-in — MBI). Šādus darījumus privātā kapitāla fonds parasti veic kopā ar pieredzējušu vadības komandu, kas pirms tam ir darbojusies attiecīgajā nozarē un ir uzkrājusi plašu pieredzi; Kreditēts izpirkšanas darījums (leveraged buyout — LBO), kurā privātā kapitāla fonds lielu daļu no pārpirkšanai nepieciešamajiem resursiem piesaista bankas un kapitāla tirgu.


Mezanīns

Mezanīns (mezzanine) ir finanšu instrumentu apzīmējums un samērā jauns finansējuma veids. Mezanīns vairāk līdzinās parāda instrumentam pēc tā būtības, jo uzņēmums saņem kredītu ar paaugstinātu procenta likmi un tieši darījumi ar akcijām nenotiek.


Lieģis

Arturs Lieģis (1958) — bijušais Kuldīgas mērs; Imants Viesturs Lieģis (1955) — latviešu diplomāts un politiķis.


Sečuras zorro

Sečuras zorro (Pseudalopex sechurae) ir suņu dzimtas (Canidae) zorro ģints (Pseudalopex) plēsējs. Sečuras zorro mēdz saukt arī par peruāņu tuksneša lapsu.

Vārds "zorro" spāņu valodā nozīmē "lapsa". Lai gan šos dzīvniekus mēdz saukt par lapsām, tie pieder pie suņu cilts nevis lapsu cilts. Tādēļ tos sauc par neīstajām jeb pseidolapsām (Pseudalopex), bet lapsas no lapsu cilts par īstajām lapsām.

Sečuras zorro apdzīvo Sečuras tuksnesi Ekvadoras un Peru teritorijā, apmetas uz dzīvi arī lauksaimniecības zemēs, sausos mežos un krūmājos. 2005. gadā savvaļā bija mazāk nekā 15 000 pieaugušu īpatņu, bet to skaits katru gadu samazinās galvenokārt dzīvotņu zuduma un degradācijas, kā arī dzīvnieku vajāšanas rezultātā. Tāpēc peruāņu tuksneša lapsa tiek uzskatīta par gandrīz apdraudētu sugu.


Karabairas zirgs

Karabairas zirgs ir viena no siltasiņu šķirnēm. Karabairas zirgs ir sena Vidusāzijas jājamzirgu šķirne, kas selekcionēta Uzbeksistānā. Dati par šo šķirni ir atrodami jau pirms mūsu ēras. Vārds "karabair" nozīmē "mājās audzēts" vai pēc citiem avotiem "nastu zirgs".


Hmelņika

Hmelņika () ir pilsēta un tāda paša nosaukuma pašvaldības centrs Polijas dienviddaļā, Sventokšiskas vojevodistē.

1241. gada 18. martā pie Hmelņikas mongoļi smagi sakāva Krakovas un Sandomežas karaspēku un spēja ieņemt Krakovu.

XVI - XVII gadsimtā pilsēta bija poļu protestantu centrs.

No XVIII gadsimta pilsētas iedzīvotāju vairums bija ebreji. Pirms Otrā pasaules kara to bija 90% no iedzīvotājiem.


Kostanajas apgabals

Kostanajas apgabals () ir viens no Kazahstānas apgabaliem. Tā galvaspilsēta ir Kostanaja. Pašā apgabalā ir 900 300 iedzīvotāju, galvaspilsētā 207 000. Bez galvaspilsētas vēl ievērojama pilsēta ir Rudnija. Apgabals robežojas ar Krieviju, kā arī citiem Kazahstānas apgabaliem — Akmolas, Ziemeļkazahstānas, Aktebes, Ulitau un Karaghandi apgabalu.


Malogošča

Malogošča () ir pilsēta un tāda paša nosaukuma gminas centrs Polijas dienviddaļā, Sventokšiskas vojevodistes rietumdaļā.

Pilsētas pievārtē 1863. gadā notika viena no lielākajām kaujām Janvāra sacelšanās laikā.


Cmelova

Cmelova () ir pilsēta un tāda paša nosaukuma gminas centrs Polijas dienviddaļā, Sventokšiskas vojevodistes austrumos.

Pilsētā atrodas viena no vecākajām porcelāna rūpnīcām Polijā - tā dibināta 1790. gadā.


Kunova

Kunova () ir pilsēta un tāda paša nosaukuma gminas centrs Polijas dienviddaļā, Sventokšiskas vojevodistes ziemeļos.


Dalešice

Dalešice () ir pilsēta un tāda paša nosaukuma gminas centrs Polijas dienviddaļā, Sventokšiskas vojevodistē.


Vonhocka

Vonhocka () ir pilsēta un tāda paša nosaukuma gminas centrs Polijas dienviddaļā, Sventokšiskas vojevodistes ziemeļos.

Rakstos pirmoreiz minēta 1179. gadā. Pilsēta radās ap cisterciešu klosteri. XVI gadsimtā par tās abatu kalpoja poļu pirmās bibliotēkas radītājs, bīskaps Juzefs Andžejs Zaluskis (Józef Andrzej Załuski, 1702 - 1774).

Pēc Janvāra sacelšanās sakāves vietai pilsētas tiesības tika atņemtas.

Vonhockas iedzīvotāji un ciemata vecākais ir poļu anekdošu tēli.


Kopšivņica

Kopšivņica () ir pilsēta un tāda paša nosaukuma gminas centrs Polijas dienviddaļā, Sventokšiskas vojevodistes austrumos.


Bodzentina

Bodzentina () ir pilsēta un tāda paša nosaukuma gminas centrs Polijas dienviddaļā, Sventokšiskas vojevodistē. Pilsdrupas.

Pilsētā atrodas Sventokšiskas Nacionālā parka (Świętokrzyski Park Narodowy) administrācija.


Oseka

Oseka () ir pilsēta un tāda paša nosaukuma gminas centrs Polijas dienviddaļā, Sventokšiskas vojevodistes dienvidaustrumos.


McDonald's

McDonald's Corporation ir pasaulē lielākā ātrās ēdināšanas ķēde, kas katru dienu apkalpo 50 miljonus klientu. McDonald's galvenokārt pārdod hamburgerus, siera burgerus, cāļa produktus, frī kartupeļus, brokastu ēdienus, bezalkoholiskos dzērienus, kokteiļus un saldos ēdienus. Piedāvā arī salātus, ietinamos ēdienus un augļus.

Viens no kompānijas pazīstamākajiem produktiem ir 1967. gadā ieviestais Big Mac.


Zavihosta

Zavihosta () ir pilsēta un tāda paša nosaukuma gminas centrs Polijas dienviddaļā, Sventokšiskas vojevodistes austrumos pie Vislas. Dokumentos pirmoreiz minēta 1148. gadā. 1205. gadā pie pilsētas notika Zavihostas kauja, kurā poļi Lešeka I Baltā un Mazovijas Konrāda vadībā sakāva Kijevas Krievzemes karaspēku liekņaza Romāna Mstislavoviča vadībā. Kaujā lielkņazs krita. 1241., 1259. un 1287. gadā pilsētu nopostīja mongoļi.


Skalbmeža

Skalbmeža () ir pilsēta un tāda paša nosaukuma gminas centrs Polijas dienviddaļā, Sventokšiskas vojevodistes dienvidos.


Konvencija par personu ar invaliditāti tiesībām

Konvencija par personu ar invaliditāti tiesībām ir 2006. gada 13. decembrī pieņemtā un 2008. g. 3. maijā spēkā stājusies ANO konvencija. Uzraudzību pār Konvencijas izpildi — valstu ziņojumu izvērtēšanu un vispārējo rekomendāciju izstrādi — veic Personu ar invaliditāti tiesību komiteja 18 ekspertu sastāvā (kamēr Konvencijas dalībvalstu skaits nesasniedza 80, komitejas sastāvā bija 12 eksperti). Vienlaikus ar Konvenciju tika pieņemts un stājās spēkā tās fakultatīvais protokols, kurš tā dalībvalstīm paredz sūdzību par Konvencijas pārkāpumiem izskatīšanu Personu ar invaliditāti tiesību komitejā.

Līdz 2016. g. septembra vidum Konvencijai pievienojās ES un to ratificēja 165 valstis; no tām 90 valsts ratificēja arī fakultatīvo protokolu. Latvija Konvenciju parakstīja 2008. g. 18. jūlijā kā pēdējā no ES dalībvalstīm un ratificēja 2010. g. 1. martā, fakultatīvo protokolu parakstīja 2010. g. 22. janvārī, ratificēja 2010. g. 31. augustā.


Dzjalošice

Dzjalošice () ir pilsēta un tāda paša nosaukuma gminas centrs Polijas dienviddaļā, Sventokšiskas vojevodistes dienvidos.


Dombrovskis

Alfreds Dombrovskis (1923—2000) — latviešu šaha žurnālists un problēmists; Augusts Dombrovskis (1845—1927) — latviešu mecenāts; Daniels Dombrovskis (Daniel Dąbrowski, 1983) — poļu sprinteris; Egons Dombrovskis (1972) — latviešu aktieris; Jans Henriks Dombrovskis (Jan Henryk Dąbrowski, 1755—1818) — poļu ģenerālis; Jaroslavs Dombrovskis (Jarosław Dąbrowski, 1836—1871) — poļu-franču revolucionārs; Kārlis Aļošins-Dombrovskis (1898—1937) — latviešu čekists; Kārlis Dombrovskis (1884—1949) — latviešu virsnieks; Kārlis Dombrovskis (1968) — latviešu politiķis; Kristīna Dombrovska (Krystyna Dąbrowska, 1973) — Polijas šaha lielmeistare; Pēteris Dombrovskis (1945—1996) — latviešu izcelsmes austrāliešu fotogrāfs; Valdis Dombrovskis (1971) — latviešu politiķis; Viktors Dombrovskis (1889—?) — latviešu lauksaimnieks un politiķis; Vjačeslavs Dombrovskis (1977) — Latvijas ekonomists un politiķis;


Basteja

Bastija, arī basteja (no ) ir fortifikācijas būve. Bastejas izveidojās 15. gs. Itālijā, attīstoties artilērijai. Nocietinājumu evolūcijā basteja bija kā pārejas posms no aizsargtorņa uz bastionu. Basteja, salīdzinājumā ar aizsargtorni, bija zemāka un platāka. Tai bija vairāki stāvi, kuros izvietojās artilērija, turklāt, lielgabalus varēja izvietot arī uz bastejas jumta. Parasti basteja atradās pārējo nocietinājumu priekšpusē, aizsargājot tos ar flankējošu uguni. Pēc formas bastejas bija pusapaļas, apaļas vai daudzstūrainas. Apaļas formas basteja ir rondelis.

Basteju izmantošanu pirmoreiz aprakstījis Albrehts Dīrers, kurš tās aprakstījis grāmatā par militārajiem nocietinājumiem. Tā tika publicēta 1527. gadā.


Daugavpils oranžais koris

Daugavpils oranžais koris ir koris no Latgales, kas tika izveidots 2008. gada vasarā, lai piedalītos jaunajā TV3 šovā "Koru kari". Kora dalībnieku sastāvā ir gan Latvijā pazīstami cilvēki, gan arī jauni talanti. Četri no kora dalībniekiem, Sandis Ulpe, Sergejs Ivanovs, Mihails Andrejevs, Igors Jevsejevs, kuri izveidoja grupu Simply 4, piedalījās 2009. gada Eirodziesmā, kur ieguva 7. vietu. Šovā kopā ar kori uzstājās gan Liene Šomase, gan Andris Ērglis. Šova noslēgumā, kas notika , Daugavpils oranžais koris ar pārliecinošu balsu pārsvaru uzvarēja Lielvārdes violeto kori. Pēc šova koris uzsāka koncertturneju, kurā izpildīja gan dziesmas no šova, gan arī citas pazīstamas melodijas. Maija beigās koris izdeva kompaktdisku, kurā ir iekļautas dziesmas no šova jaunā aranžējumā. Daudzas dziesmas nokļuva Latvijas topu virsotnēs.


OK Computer

OK Computer ir angļu alternatīvā roka grupas Radiohead trešais albums. Lai arī albuma skanējums ir bāzēts uz elektriskajām ģitārām, tas tomēr atšķīrās no citām tā laika alternatīvā roka un britpopa grupām un iezīmēja grupas tālāku attīstību eksperimentālās mūzikas virzienā.


Brazīliešu integrālistu partija

Brazīliešu integrālistu partija () bija 1932. gada novembrī Brazīlijā dibināta politiskā partija, kura pārstāvēja integrālistus. Tās dibinātājs bija Plīnijo Soldago, kurš bija literāts un žurnālists. Šī kustība ietekmējās no tā laika Eiropas politiskajām kustībām, jo īpaši no fašisma, tomēr tai bija arī savas īpašas iezīmes, piemēram, tā noliedza rasismu. Partijas nosaukums portugāļu valodas tulkojams kā Brazīlijas integrālistu kustība (), kas bija ņemts no līdzīgas kustības nosaukuma Portugālē. Kustības karogs sastāvēja no zilas krāsas fona, kurā bija balts disks ar melnu burtu sigma centrā. Tās biedri valkāja zaļas krāsas kreklus.


Esplanāde

Esplanāde (no ) ir atklāta, neapbūvēta teritorija nocietinājumu priekšā. Lai pretinieks nespētu nepamanīts piezagties cietoksnim, kā arī, lai būtu labi redzams kā mērķis, ap nocietinājumiem tika atstāta brīva teritorija. Esplanādē neauga koki un netika celtas nekādas ēkas.

Rīgā esošā Esplanāde ir veidojusies no Rīgas vaļņu priekšā esošās neapbūvētās teritorijas.


Vaive (upe)

Vaive ir Raunas kreisā pieteka Cēsu novadā. Pretī Priekuļiem Vaives labajā krastā atrodas biatlona trase. Upi šķērso autoceļi A2, P28, P30. Lielākā apdzīvotā vieta krastos ir Vaives dzirnavas.

Vaive sākas (kā Ķauķupīte līdz Rīdzenes ietekai) Vaives pagastā ziemeļos no Mazuma ezera. Tek pa Vidzemes augstienes Mežoles pauguraini pa dziļu senleju ar daudzām gravām un smilšakmens atsegumiem. Uz Vaives bijušas vairākas dzirnavas. Pie Dāvida dzirnavām kreisajā krastā ir Dāvida dzirnavu avoti, kas senlejas nogāzē veido ~7 m augstu ūdenskritumu.


Vaive (nozīmju atdalīšana)

Vaive (ciems) — ciems Vaives pagastā; Vaive (upe) — upe, Raunas pieteka; Krīvu ciema cits nosaukums.


Miles Away

"Miles Away" ir ASV mūziķes Madonnas trešais singls no 2008. gadā izdotā vienpadsmitā studijas albuma Hard Candy. Sākumā singls tika izdots Japānā, jo 2008. gada jūnijā tas tika iekļauts japāņu Fuji TV seriālā "Change" kā tituldziesma. Oficiāli Warner Bros. dziesmu izdeva 2008. gada 17. oktobrī. Singls bija pēdējais 2008. gadā un pirmais 2009. gadā, kas sasniedza Billboard Hot Dance Airplay topa pirmo vietu.


Luciana

Luciana (arī Lu.Ci-Ana) ir grupas Juno Reactor otrais albums. Tajā ir tikai viena, 61 minūti gara kompozīcija, kas tika radīta mākslinieces Normas Flečeres (tajā laikā arī Bena Votkinsa draudzene) mākslas projektam The Missile Project, kas sastāvēja no balistiskās raķetes maketa, kuru bija plānots vadāt pa Londonas ielām, lai gan projekta sagatavošanai tika patērēts mēnesis, Londonas policija projektu aizturēja pāris stundas pēc izbraukšanas ielās.


Give It 2 Me

Give It 2 Me ir ASV mūziķes Madonnas otrais singls no 2008. gadā izdotā vienpadsmitā studijas albuma Hard Candy. Singls tika izdots 2008. gada vidū. Eiropā singls tika izdots 2008. 11. jūlijā, Austrālijā 2008. 19. jūlijā, bet ASV 2008. 5. augustā.